
Adar a îsal ne tenê ji bo şahi- 
yên Newroz’ê veqetandiye, belkî 
bûyerek hîn giringtir ji bo kurdan 
di vê mehê de pêk tê. Herçiqasî 
ev hilsengandin ji ber giringiya 
Newroz’ê bo gelê kurd ne di cih 
de bixuyê jî, lê hilbijartinên Par- 
lamena iraq’ê ku wê di 7’ê 
Adar‘ê de pêk werin, bo bandora 
kurdan li Bexda’yê û bi vê yekê 
bo pêşeroja Herêma Kurdistan’ê 
xwedî giringiyek mezin e. 

Berovajî hilbijartinên Parla- 
mena iraq’ê yên 2005’an ku 
kurd ji bilî çend berendamên ser- 
bixwe bi du lîsteyan beşdarî hil- 
bijartinan bûn, vê carê kurd bi 
çar lîsteyan (Hevpeymaniya 
Kurdistan, Goran, Komela û 
Yekgirtû) beşdarî hilbijartinan 
dibin. Gelek kes beşdarbûna kur- 
dan bi çar lîsteyên cuda ne di 
berjewendiyên kurdan de dibînin 
û guman dikin ku kurd wê çen- 
dîn kursiyan ji ber belavbûna 
dengên kurdan ji dest bidin. 

Di Parlamena iraq’ê ya niha 
de kurd xwedî 59 kursî ne. Di 
hilbijartinên pêş de tê pêşbînîki- 
rin ku kurd hejmara kursiyên 
xwe derxînin 60-70 kursiyan. 
Pisporên siyasî li bendê ne ku 
Lîsta Hevpeymaniya Kurdistan 
bi derdora nivê kursiyên kurdan 
bibe lîsta yekê û Lîsta Goran jî 


bibe lîsta duyem. Komeleya îs- 
lamî û Yekgirtûya Îslamî jî ji bo 
rêza sêyem di rikberiyê de ne. 

Hilbijartinên îsal ji bilî pirr- 
bûna lîsteyan çendîn guherînên 
din jî bi xwe re tîne. Berovajî hil- 
bijartinên borî, ku dengdêran 
tenê maf hebû ku dengê xwe 
bidin lîsteyeke girtî, di van hilbi- 
jartinan de dengdêr xwedî du 
dengan in: Yek ji bo lîste û yek jî 
ji bo berendamên di nav lîsteyan 
de. Bi vê guhertinê dengdêr ne 
tenê biryarê li ser serkeftina lîs- 
teyan didin, lê biryarê didin ka 
kîjan berendam ji nava lîsteyê bi 
ser dikeve û diçe Bexda’yê. 

Sê hefteyan beriya hilbijarti- 
nan propaganda lîsteyan li He- 
rêma Kurdistan’ê jî gurr bûye û 
ji niha ve dixuyê ku rikberiya 
herî dijwar wê di navbera Hev- 
peymaniya Kurdistan û Lîsta 
Goran li Silêmanî û Kerkûk’ê 
be. Tevî ku gelek derdor bi 
guman in ku rikberiya di navbera 
herdu lîsteyan bibe sedema tun- 
diyan jî, lê pisporên siyasî ne li 
benda şîdetê ne, ji ber ku pêy- 
wendiya van hilbijartinan ji rik- 
beriya hundirê Kurdistan’ê 
zêdetir bi hêza kurdan li Bex- 
da’yê heye û aramiya li Kurdis- 
tan’ê di berjewendiyê hemû 
kurdan de ye. 


4 milyon kurd bi 4 lîsteyan tevlî hilbijartinan dibin! 


Ökrayna endameka PKK'ê radest dike? 


Ji Edîtor 


Endameka PKK’ê ku li Ûk- 
rayna hat girtin bi xetera şandina 
Tirkiye’yê re rûbirû ye. Kurda bi 
navê Heval Menal ku bi emdam- 
tiya PKK’ê tê tawanbarkirin, ji 
aliyê îstîxbarata ûkraynî ve li ba- 
jarê Odessa’yê du meh berê ha- 
tibû girtin. Li gor hinek çavka- 
niyan Heval Menal li ser dax- 
waza Tirkiyê hatiye desteserkirin 
û ew bi rêya înterpol’ê hatiye 
daxwazkirin. Tê gotin ku kurda 
navbirî demekî li Başûrê Kurdis- 
tan’ê li baregehên gêrîlla maye û 


ji ber rewşa xirab a tendirustî ew 
şandine Ûkrayna. Menal niha di 
girtîgeha bajarê Kiev de ye. Tê 
gotin ku dibe ku Ûkrayna wê ra- 
destî Tirkiye’yê bike, lewma ji- 
yana wê di xeterê de ye. 

Berdevkê KCK’ê Ahmed 
Denîz nûçeya destgîrkirina Me- 
nal piştrast kir: “Dixwestin wê 
teslîmî Tirkiye’yê bikin, lê xeter 
li ser jiyana wê heye, lewma ji 
aliyê hinek rêxistinên mafên mi- 
rovan ve kar li ser dosyeya wê tê 
kirin.” 


Bixatirêwe! 

FAYSAL DAGLI 

Xwînerên hêja, nêzî heşt me- 
han e em di Rûdaw’ê de bi hevre 
ne. Di vê maweyê de me xwest 
em rojnameyeke serbixwe, nû- 
çeyî û netewî derxînin. Heta ji 
destê me hat, me hewlda ku em 
bigîjin vê armanca xwe. Hêwî- 
darim Rûdaw a Ewrûpa bi van 
taybetiyên xwe derbasî dîroka 
çapemeniya kurd bibe. 


Di hemû çîrokan de dawiyekî 
heye. Ji bo min jî dawiya serpê- 
hatiya Rûdaw’ê hat. Ez xebata 
Rûdaw’ê êdî dewrê hewalên din 
dikim. Helbet emê di jiyana roj- 
namevanî û ragehandinê de di 
gelek qadên din de rastî hevûdû 
werin. Bi hêwî me ku meşa Rû- 
daw’ê li gor îdeal û pêwîstiyên 
xwînerên kurd bidome. Ji hevkar 
û xwînerên Rûdaw’ê re gelek 
spas dikim ku bi ked û baldariya 
xwe piştgirî kirin. 

Yekgirtû û Komele rikberiya 
lîsteya sêyem dikin 


PDKÛYNKIO 
parlamenterên kevn 



di hilbijartinên vê carê de peyrew 
dikin, dibe ku li ber guhê PDK, 
YNK’ê û Tevgera Goran jî ketibe. 
Bi mebesta bidestve anîna dengên 
berendamên xwe liser astê tax, 
bajar û bajarokan, Şepola Sedirî li 
her taxekê berendamekî xwe dest- 
nîşan kiriye da ku rê li ber vala 
çûna dengên wan bigre û di heman 
demê de îspat bike kî li kuderê pi- 
ranî ye. 

Ji aliyekî din ve jî, niha di hun- 
dirê hizban bi xwe de jî, nemaze di 
hundirê YNK’ê de hevrikiyeke 
tund li holê ye bo serxistina beren- 
damên ku ji aliyê baskan hatine 
pêşniyarkirin, herwiha hewldanên 
serxistina wan tên dayîn. Ev yek 
careke din nîşanderê karîgeriya 
van baskan e li navçeyên ku wek 
yên xwe dizanin. 

Tê gotin ku PDK wê li navçeya 
Behdînan û Musil’ê rastî sûprîzan 
bê. Goran û Yekgirtû behsa vê xalê 


dikin, lê xwezaya van sûprîzan 
nayê gotûbêjkirin. Lê belê sûprîz 
bê lihevkirina jêr bi jêr bo guhe- 
randina dengan di navbera lîsteyan 
de serî nagire, lê Yekgirtû red dike 
ku lihevkirineke bi vî awayî li gel 
Tevgera Goran kiribe. 

Eşkere ye wê hevrikiya herî 
tund li Kerkûk û Silêmaniyê rû 
bide. Ji roja yekem ve, Goran îdîa 
dike ku posterên wan li seranserê 
Kurdistan’ê hatine dirandin. Lê 
her ku hilbijartin nêzîktir dibin, îh- 
tîmala derketina girjî û nakokiyan 
zêdetir dibe. Divê hikûmet rolekê 
aktîf û serbixwe di rêvebirina pro- 
seya kampanya propaganda hilbi- 
jartinan de, bilîze. 

Gelek hisab û misab ji her 60-62 
kursiyên ku tê çaverêkirin bibin 
beşê Herêma Kurdistan’ê li parla- 
menê dahatû yê îraq’ê de, tên 
kirin. Li gor pêşbînî û texmînên ji- 
mareke zêde ya kesan, PDK dikare 


nîvê van kursiyan bidestve bîne û 
derbarê kursiyên din jî derfeta 
Goran a serkeftinê ji ya YNK’ê zê- 
detir e nemaze piştî ku di hundirê 
YNK’ê de bi mebesta serxistina 
berendamên baskan hevrikiyê 
destpê kir. Beşdarînekirin û xwe 
dûrgirtina vê carê (tê gotin beşda- 
riyê di kampanya propaganda hil- 
bijartinan de nake) ya Nêçîrvan 
Barzanî wek Cîgirê Serokê PDK’ê 
di van hilbijartinan de, dibe ku 
bandoreke negatîf liser dengên 
PDK’ê bike. 

Ger rêjeya beşdariyê li Herêma 
Kurdistan’ê bilind be jî, lê alozi- 
yên sîstema dengdanê ya vê carê 
ku heta niha jimareke zêde ya 
kesên xwendevan jî nizanin çawa 
dengên xwe bidin, dibin sedem ku 
gelek deng ne li Herêma Kurdis- 
tan’ê bi tenê lê belê li seranserê 
îraq’ê jî; ger wiha dom bike, vala 
biçin. 


dişînin Bexda yê 

“Her partiyek ew parlamenterên xwe ku 
azmûn û jêhatîbûna wan heye, dûbare 


berendam neke, wê 

NEWZAD MEHMÛD 


Silêmanî - PDK’ê û YNK’ê, deh 
parlamenterên Bexda bo gera da- 
hatû ya parlamenê berbijar kirine û 
Bizava Goran jî Bayezîd Hesen di 
nav lîsta xwe de daniye. Lê Komel 
û Yekgirtû ya Îslamî tu Parlamen- 
terekî berê ên xwe berendam neki- 
rine. 

Ji aliyê PDK’ê ve heryek ji Dr. 
Mehmûd Osman, Sîrwan Kakeyî, 
Arif Teyfur, Mihemed Xelîl û Muh- 
sîn Sedun û ji aliyê YNK’ê jî, Dr. 
Fûad Masûm, Firyad Rewandizî, 
Xalîd Şiwanî, Ala Talebanî û Ebdul- 
barî Zêbarî, ji bo gera dahatû ya Par- 
lamenê îraq’ê hatine berbijarkirin. 

Gelek ji lîsteyên îraqî ên erebî ji- 
mareyek zêde ji Parlamenterên xwe 
dûbare berbijar kirine, ku rêjeya 
wan digihe ji sedî 20 di nav hinek 
lîstan de. Li gor pîvanên navdewletî 
jî divê ew rêje ji sedî 15 - 20 e, ji 
bo ku şarezayî di parlamenê de bi- 
mîne. 

Berpirsê Buroya Hilbijartina 
PDK Cefer Emînkî, diyar dike, wan 
wek partî ew pênc parlemanter liser 
wê bingehê berbijar kirine ku wan 
rola zêde hebûne li pêşîgirtin ji 
pirsgirêka herêmên cihê nakokiyê. 
Emînkî got, di welatên demokratîk 
de jimareyek ji wan parlamenterên 
ku rolê baş lîstine, careke din tên 
berbijarkirin: “Me jî liser wê bin- 
gehê ew pênc parlamenter berbijar 
kirine.” 

Berpirsê Buroya Hilbijartina 
YNK’ê ji bo destnîşankirina wan 
pênc parlamneterên YNK’ê, bo Rû- 
daw’ê diyar kir: “Tu lihevhatinek di 
navbera me û PDK’ê de tunebûye 
ku me ew parlamenter berbijar ki- 


bixwe zirarê bike." 

rine, belku liser pîvana cografî me 
ew pênc berendam kirine. Em hê- 
vîdar in di gera dahatû ya parla- 
menê de ew bikarin rolekî zêdetir 
bilîzin.” 

Di sala 2003’an de, serkirdaye- 
tiya Yekgirtûya Îslamî biryarek der- 
kir ku tu kes di nav Yekgirtû de 
nikare dûbare posteke hikûmetî û 
parlamenî werbigire. Her di çarço- 
veya wê biryarê de, tu yek ji parla- 
menterên Yekgirtû ku niha li Civata 
Nûneran li Bexda ne, nehatine ber- 
bijarkirin. 

Endamê Polîtburoya Yekgirtû ya 
Îslamî Selahedîn Babekr di vê der- 
barê ji bo Rûdaw’ê wiha axifî: 
“Tenê serkirdayetiya Yekgirtû di- 
kare wê biryarê biguherîne.” Sela- 
hedîn Babekir wê biryarê bi dursit 
dizane û dide zanîn, hemû endamên 
Yekgirtû jî wê biryarê diparêzin. 

Wek çavkaniyeke agahdar rage- 
hand, di dema diyarîkirina berbija- 
ran de dû nerînên cuda di nav 
YNK’ê de hebûye, dîtinek ew bûye 
zêdeyî wan pênc kesan werin ber- 
bijarkirin û nerîna dûwem jî ligel 
wê yekê bûye hemû berbijar ên nû 
bin. 

Dr. Mehmûd Osman ku wek ber- 
bijarê PDK ji Lîsta Hevpeymaniya 
Kurdistan li Silêmaniyê hatiye ber- 
bijarkirin, bawer e diviya hemû ew 
Parlamenterên ku karên baş kirine 
û di nav Parlamenê de diyar bûn, 
careke din bihatana berbijarkirin, 
Dr. Osman wiha axifî: “Ne heq bû 
ew bên guhertin.” Dr. Osman di 
berdewamiya axaftina xwe nerîna 
xwe wiha anî ziman: “Her partiyek 
ew parlamenterên xwe ku azmûn û 
jêhatîbûna wan heye, dûbare beren- 
dam neke, wê bixwe zirarê bike.” 


RÊBIWAR KERÎM WELÎ 


HÊMtN BABAN REHÎM 

Hewlêr - Berpirsê Dezgeha Hil- 
bijartinan a Komeleya Îslamî dibêje 
bo bidestve anîna rêza sêyem di 
nav lîstên Kurdistan’ê de di hilbi- 
jartinên 07.03.2010’an de, hevri- 
kiyê li gel Yekgirtû dikin, lê 
Berpirsê Dezgeha Hilbijartinan a 
Yekgirtû jî dibêje Komele wek hev- 
rikê xwe nabînin û rêza sêyem ji 
wan re misoger e. 

Berpirsê Dezgeha Hilbijartinan a 
Komeleya Îslamî ya Kurdistan’ê 
Zana Rûstayî bo Rûdawê ragehand 
ku Komele ya Îslamî bi lîsteke ser- 
bixwe li 6 parêzgehên Iraqê bi 43 
berendaman tevî hilbijartinan dibe, 
û di kampîna hilbijartinan de pêda- 
giriyê liser parêzgeha Silêmaniyê 
dikin jiber “Jimara herî zêde ya 
dengderên lîsta Komeleya Îslamî li 


parêzgeha Silêmaniyê ne, piştre li 
Hewlêr û Dihokê ne.” Zana Rûstayî 
pêşbîniya bidestve anîna 2-3 kursi- 
yan dike: “Bi kêmanî emê dû kur- 
siyan bidestve bînin.” Navborî ron 
kir ku di kampîna hilbijartinan de, 
“Di seranserê proseyê de Îslamî- 
bûna me diyar e. Komele bêhtir pê- 
dagiriyê liser pirsên olî û sincî dike, 
herwiha em di dirûşmên xwe de pê- 
dagiriyê liser nehiştina gendeliyê û 
xweşikkirina sîmayê Herêma Kur- 
distan’ê di warê mafên mirovan de, 
dikin.” 

Zana Rûstayî hevrikiya lîsteya 
xwe li gel Lîsta Yekgirtû liser bi- 
destve anîna rêza sêyem di hilbijar- 
tinan de tekez dike û wiha dibêje: 
“Dengderên ku biryara xwe yekalî 
nekirine dengên xwe bidin kî ji sedî 
20 ji tevahiya dengderan pêk tînin. 
Em dixwazin van dengderan qa- 


zanc bikin û çaverê dikin li Kurdis- 
tan’ê rêza sêyem bînin piştî Lîsta 
Hevpeymanî û Goran. Hevrikê me 
liser rêza sêyem Yekgirtû ye.” 

Lê Berpirsê Dezgeha Hilbijarti- 
nan a Yekgirtû Beşîr Mihemed ku 
lîsteya wan li 7 parêzgehan bi 122 
berendaman tevî hilbijartinên par- 
lamenê Iraqê dibe, di daxwiyani- 
yekê de bo Rûdawê got ku rêza 
sêyem ji wan re misoger e û Ko- 
mele ne hevrikê wan e liser vê rêzê: 
“Li gor pêşbîniyan Lîsteya Goran li 
Kurdistan’ê dûyem dibe, loma Lîs- 
teya Yekgirtû lîsteya sêyem dibe 
jiber ku tê çaverêkirin Lîsta Goran 
jimareke zêdetir ya kursiyan li gor 
me bidestve bîne. Li gel ku di her 
hilbijartinekê de sûprîz jî hene, lê 
Komele ya Îslamî ne hevrikê me ye 
jiber pileya sêyem bo me yekalî 
bûye.” 


Gelek ji lîsteyên îraqî ên erebîjimareyek zêde ji 


xwe dûbare berbijar kirine. 


(Wêne: Rûdaw) 


jartinan bibin û piştre bihev re bik- 
evin hevpeymaniyan de. 

Berî hilbijartinên temûza borî, 
di hundirê PDK’ê de nerîneke 
bihêz hebû ku digot bila her kes bi 
tenê tevî hilbijartinan bibe û piştî 
hilbijartinan bi hev re hevpeyma- 
niyan bikin. Niha li gel ku PDK û 
YNK’ê hevpeyman in jî, lê bi rêya 
hilbijartina berendaman, vê carê 
derfeta wê yekê hatiye pêş ku her 
hizbek giraniya xwe ya rasteqîne 
ne bi tenê di hundirê sînorên He- 
rêma Kurdistan’ê de lê herwiha li 
dervey van sînoran jî, yanî li 
Musil, Xaneqîn û Kerkûkê jî nas 
bike. 

Rêbaza ku alîgirên şepola Sedrî 


Di nivîsara xwe ya berê de, min 
nivîsîbû ku hilbijartinên vê carê 
zêde girîng in. Lê belê hilbijartin 
nabin sedemê vê yekê ku di şev û 
rojekê de balansên siyasî li He- 
rêma Kurdistan’ê hilweşin, lê wek 
xwe amadekirinekê ne ku partî di 
pêşerojê de bi tenê tevî nav hilbi- 








Hejmar32 | Sêşem | 16. Sibat2010 


Kurdistani 


3 


“Nabe serokkomarî ji kurdan 
bê stendin" 


HAWAR EBDULREZAQ 

Hewlêr - Pisporê amerîkî di Lij- 
neya Washington bo Polîtîkayên 
Rojhilata Navîn û şarezayê karûba- 
rên navxweyî yên iraq û Herêma 
Kurdistan’ê Wayne White ragihand 
ku Şîa û Sunnî karekî xelet dikin 
ger hewl bidin postê serokkomariyê 
ji kurdan bistînin. Di heman demê 
de White got ku di “berjewendiya 
kurdan” de ye ger hêz û pêkhateyên 
siyasî yên Herêma Kurdistan’ê be- 
revajî siyaseta dema borî “bi awa- 
yekî ciddî guhê xwe bidin dilgi- 
raniya kêmneteweyên din û dilso- 
ziyeke rasteqîne li hember daxwa- 
ziyên neteweyên ji bilî kurdan, 
pêşan bidin.” 

Wayne White yê ku xwedî agahi- 
yên baş e li ser rewşa niha ya He- 
rêma Kurdistan û îraq’ê, di 
hevpeyvîneke li gel Rûdaw’ê anî 
ziman ku hevrikî û rikaberiyên si- 
yasî li Herêma Kurdistan’ê zirarê 
nagihîne pêgeha kurdan li Bexda lê 
berevajî vê çendê: “Dibe ku pêgeha 
Herêma Kurdistan’ê bihêztir bi- 
kin.” White hêvî jî kir ku kampan- 
yên propaganda hilbijartinan li 
Herêma Kurdistan’ê neguherin 
karên girjî û tundûtûjiyê, lê di 
heman demê de jî got: “Nabe îhtî- 
mala derketina şer û nakokiyan bê 
paşguhxistin.” 

Derbarê vê yekê gelo ev dabeş- 



Wayne White 


(Wêne: Rûdaw) 


bûnên siyasî wê bibin sedemê ku 
kurd piştî hilbijartinan postê serok- 
komariyê ji dest bidin, wek ku 
hinek çavdêran pêşbînî kiriye, 
White wiha got: “Ger hêzên kurdî 
zêde bi hev re tund bin, dibe ku 
zerar bigije pêgehê kurdan li der- 
veyî Herêma Kurdistan’ê, lê nabe 
Sunnî û Şîa hewl bidin postê serok- 
komariyê ji kurdan bistînin. Sero- 
kayetiya kurdan di van çend salên 
rabirdû de roleke girîng lîst û ber- 
jewendiyên niştîmanî li ber çav gir- 
tin. Ji ber van nerînan Talabanî 
hinek alîgirên xwe li hundirê He- 
rêma Kurdistan’ê wenda kirin ji ber 
ku kurdan hinek caran wiha hest ki- 
riye ku Talabanî berjewendiyên 


kurdan piştguh dike, lê bi baweriya 
min ev yek xelet e. Talabanî serokê 
tevahiya iraq’ê bûye û divê kurd 
fam bikin ku pêwîst e Talabanî di 
vî postê girîng de karên wiha bike.” 

Di salên navbera 2000-2005’an 
de, Wayne White Cîgirê Serokê Ni- 
vîsîngeha Lêkolîn û Agahiyên Roj- 
hilata Navîn li Wezareta Derve ya 
Amerîka bûye û di dawiya salên 
heştêyan ji sedsala borî jî di beşê ci- 
vandina agahiyan a ser bi Wezareta 
Derve, li welatên Rojhilata Navîn 
kar kiriye. Li gor White divê hêzên 
kurdî li gel hêzên siyasî yên îraq’ê 
hevpeymaniyan dirust bikin lê dom 
dike: “Bi mercê ku mebest ji van 
hevpeymaniyan ne gihandina ze- 
rarê bi hêzeke din a Herêma Kur- 
distan’ê be.” 

Derheqê wê yekê jî ka gelo divê 
kurd çi bikin da ku jimareke zêde 
ya dengan li derveyî sînorên He- 
rêma Kurdistan’ê di van hilbijarti- 
nan de bidestve bînin, navborî got: 
“Divê partiyên siyasî yên kurd soz- 
dariyeke ciddî di derbarê daxwazi- 
yên neteweyên ji bilî kurdan pêşan 
bidin. Di dema borî de hat xuyaki- 
rin ku siyaseta kurdan di derbarê 
ereb, tirkmen û mesîhiyan de bi yek 
awayî ye û bi tenê berjewendiyên 
gelê kurd li berçav digre. Lewma di 
berjewendiya gelê kurd de ye ger 
ku bi awayekî ciddî guh bidin nîge- 
raniya kêmneteweyên din.” 


Barzanî bersiva pirsa xwe 
ji Amerîka wergirt 


QUBAD TALABANÎ* 


Serdana Serokê Herêma Kurdis- 
tan’ê Mesud Barzanî bo Amerîka, 
hebûna wê peywendiya taybet dise- 
limîne ku di navbera Herêma Kur- 
distana iraq’ê û Amerîka de heye û 
xurt jî bûye. Serok Barzanî û şanda 
pê re ne tenê ji aliyê Serok Obama 
ve li Koşka Spî hatin pêşwazîkirin, 
lê pênc rojan li wir man û li derdora 
Washington’ê geriyan û li gel çen- 
dîn kesên payebilind ên sîstema si- 
yasî ya Amerîka hevdîtin pêk anîn. 
Civîn pêkhatîbûn ji xwarina nîv- 
royê li gel Cîgirê Serokkomarê 
Amerîka’yê Joe Biden û civînek bi 
serkirdên Kongreyê ku Seroka 
Kongreya Amerîka Nancy Pelosi 
mêvandariya wê civînê kir. 

(...) Serok Barzanî bi mebesta 
wergirtina bersiva pirsekê hat Ame- 
rîka, ew jî ew bû, ‘Gelo vekişyana 
arteşa Amerîka ji iraq’ê, bi wateya 
vekişyana piştgiriyê û nemana ber- 
pirsyariya Amerîka li iraq û Kurdis- 
tan’ê ye? Di civînê de me guhdariya 
‘nexêreke’ zelal û eşkere kir. Her- 
wiha berdewam bi me hat ragehan- 
din ku Amerîka wê hewlên xwe 
bidomîne ji bo ku alîkariya hêzên si- 
yasî ên hundirê iraq’ê bike da ku li 
ser nakokî û dijheviyan zal bin. Her- 
wiha wê îdareyê hezkirina xwe 
diyar kir ku Herêma Kurdistan’ê 



Serokê Herêma Kurdistan ’ê Mesûd Barzanî li gel Serokê DYA ’yê Barack Obama. 


pêşketin û geşekirinên xwe bido- 
mîne, di heman demê de li ser rola 
xwe ya sereke di proseya demokra- 
tîkkirina iraq’ê de berdewam be. 

Lê ya ku ji bo min zêde cihê 
kêfxweşiyê bû, dubarekirina pêda- 
giriya Amerîka nebû ku her piştgi- 
riya iraq’ê dike an pesna Amerîka 
bo Hikûmeta Herêma Kurdistan’ê 
tîne ziman ji bo wê rolê erênî ku li 
îraq’ê hebûye, di rastiyê de dîtina 
çêkirina bingeha wê peywendiya 
taybet bû ku di navbera Amerîka û 
Kurdistan’ê de heye, peywendiyek 
ku ji peywendiya taktîkî û silavdan 
û himbêzkirina hev derkeve, gavan 


biavêje bo peywendiyeke zêdetir 
sereke û stratejîk. Peywendiyek ku 
nigeranî û stratejiyeke hevbeş têde 
bê behskirin û armanc û hêviyên 
herdu aliyan têde werin diyarîkirin. 

(...) Divê em hewl bidin ev pey- 
wendiya taybet bidome û kulîkan 
derxe. Divê em hewl bidin ku hev- 
peymaniya me û têkiliyên me li gel 
Amerîka ku dîroka wê tejî karesat, 
firotin û hevaltî ye, hêviyê bide 
xelkê me ji bo pêşerojeke geş û 
asûde bo xweşderbaskirinê. 

*Nûnerê Hikûmeta Kurdistan ’ê li Amerîka 
(Nivîs ji Webloga taybetî ya Qubad Tala- 
banî hatiye wergirtin.) 


Bexda projeya 
destûra herêmê 
tehdîd dike 

"Bi tenê Dadgeha Bilind a îraq'ê dikare 
destûra Herêma Kurdistan'ê rawestîne, 
piştî ku gilîname li dijî destûra herêmê 
digihe ber destê wê. Bê guman di dema 
çêkirina referandûmê jî her desthilateke 
Îraqî wek parlamen yan hikûmet dikare 
rexne li naveroka destûrê bigre." 


Hewlêr - Li gel nêzîkbûna dema 
hilbijartinan, di nav elîta siyasî û 
yasayî ya Herêma Kurdistan’ê de 
tirsek peyde bûye ku derfeta biryar- 
danê li ser projeya destûra Herêma 
Kurdistan’ê bi rêya referandûmê bi 
yekcarê lawaz bûbe û ew dem êdî 
qediyabe ku kurd bi awayê ku dix- 
wazin biryarê li ser projeyê destûrê 
xwe bidin. 

Piştî ku Parlamena Kurdistan’ê 
di Hezîran a borî de bi tevahiya 
dengên 97 parlamenteran projeya 
destûra Herêma Kurdistan’ê pesend 
kir, biryar bû di 25’ê Tîrmeh a borî 
de li gel hilbijartinên Parlamena 
Kurdistan’ê proje bikeve referan- 
dumê, lê bilindbûna dengên nerazî- 
bûnê ji aliyê çend aliyên navxwe û 
piştre nerazîbûna Bexda û guşarên 
Amerîka bûn sedemên paşxistina 
pêkanîna referandûmê. 

Mafperwer û endamê gera borî 
ya Parlamena Kurdistan’ê Dr. Nûrî 
Talabanî bo Rûdaw’ê ragihand: “Li 
gor destûra iraq’ê, mafê Herêma 
Kurdistan’ê heye ku destûrekî xwe 
hebe, lê pirsgirêk li ser naveroka 
destûrê ye, pirsgirêka naverokê jî 
pêk tên ji nakokiyên navxweyî li 
Herêma Kurdistan’ê li ser destûrê û 
dijayetiya Hikûmeta Bexda li dijî 
projê.” 

Dr. Nûrî Talabanî ku piştî serhil- 
danê yek bû ji wan kesên ku dax- 
waza danîna destûra Herêma 
Kurdistan’ê dikir, wiha dibêje: “Min 
gellek caran daxwaz kir berî ku des- 
tûra îraq’ê bê pesendkirin, em des- 
tûrekî ji xwe re deynin da ku bibe 
bingehê daxwaziyên me û tiştên ku 
em dixwazin di destûra iraq’ê de bê 
dariştin, lê ev yek nehat kirin.” Der- 
barê paşketina projeya destûra He- 
rêma Kurdistan’ê de, Talabanî got: 
“Kesên ne pispor ku rawêjkarên ali- 
yên siyasî bûn, pirsgirêka destûrê 
gihandin vê rojê.” 

Serokwezîrê iraq’ê Nûrî Malikî 
bi awayekî eşkere ragihand ku ew 
li pişt guşarên Amerîka’yê bûye 
derbarê rawestandina dengdana li 
ser projeya destûra Herêma Kurdis- 
tan’ê. Niha jî ji aliyê hinek çavdê- 
ran ve metirsiya wê yekê tê kirin ku 
piştî hilbijartinên 07.03.2010’an 
guşarên Bexda li ser projeya des- 
tûra Herêma Kurdistan’ê zêdetir 
bibin, nemaze ger desthilateke 
bihêz di encama van hilbijartinan 
de bê dirustkirin û pêgeha kurdan 
tê de lawaz be. 

Parlamenterê Hevpeymaniya 


Kurdistanî Mehmûd Osman ku ca- 
reke din bo Parlamena iraq’ê hatiye 
berbijarkirin, wiha dibêje: “Bê 
guman guşar dirust dibin wek çawa 
di Hezîran a sala borî de, dema kur- 
dan xwest bixin dengdanê de, 
Bexda pirsgirêk derxistin û ji ame- 
rîkiyan re got.” 

Mehmûd Osman wiha domand: 
“Bi tenê Dadgeha Bilind a iraq’ê 
dikare destûra Herêma Kurdistan’ê 
rawestîne, piştî ku gilîname li dijî 
destûrê herêmê digihe ber destê wê. 
Bê guman dema çêkirina referan- 
dûmê jî her desthilateke iraqî wek 
parlamen yan hikûmet dikare rexne 
li naveroka destûrê bigre.” 

Lê ji xeynî nerazîbûna Bexda li 
ser projeya destûrê, rexneyên tund 
li ser projeyê ji hundirê Herêma 
Kurdistan’ê bi xwe jî hene. Lê 
Mehmûd Osman di warê yasayî de 
vê yekê wek pirsgirêkeke mezin 
nabîne ji ber ku; “Yasaya pesendki- 
rina projeya destûra Herêma Kur- 
distan’ê ev pirsgirêk yekalî kiriye. 
Li gor vê yasayê divê du ji sêyên 
endamên Parlamena Kurdistan’ê 
biryara sererastkirina destûrê bidin, 
gelo kesên ku daxwaza sererastki- 
rina destûrê didin vê rêyejê pêk 
tînin?” 

Serokê Tevgera Goran Noşîrwan 
Mistefa di Hezîran a borî de piştî 
pesendkirina projeyê ji aliyê Parla- 
mena Kurdistan’ê ve ragihand ku 
vê projeyê red dike û wê li dadgeha 
federe de gilînameyê li ser tomar 
bike. Herwiha jimareke zêde ya ro- 
nakbîrên Kurdistan’ê rexne li pro- 
jeyê girtin û daxwaza rawestandina 
wê kirin. 

Derbarê paşketina referandûmê li 
ser projeya destûrê, parlamenterê 
ser bi Fraksyona Goran Zana Raûf 
got: “Pêşbînî dikim desthilatdarên 
Kurdistan’ê destûra herêmê wek 
beşek ji bazareke siyasî danîbin bi 
mebesta reftarkirina li gel opozis- 
yona Kurdistan’ê.” 

Ji aliyekî din ve, Serokê Fraks- 
yona Yekgirtû Umer Evdilezîz 
wiha peyivî: “Divê di demeke kurt 
de gotûbêj li ser destûra herêmê 
bên kirin. Bi baweriya me paşxis- 
tina destûrê ne baş e û hebûna des- 
tûreke pûç û kal ji nebûna 
destûrekê bo Herêma Kurdistan’ê 
baştir e. Naveroka destûrê çawa 
dibe bila bibe, kesên ereb ên şove- 
nîst hene ku ger destûr dûviktiya 
kurdan ji wan re ne çesipîne û ne 
bi dilê wan be, dijî wê derdikevin.” 

FKKS, Bakuriyan li hev dicivîne 




iA 



Kaplan, Bozarslan, Elçî û Bozyel. 

AZAD KURDÎ 

Stockholm - Federasyona Ko- 
meleyên Kurdistan’ê li Swêd’ê 
(FKKS) bi bêşdariya Parlamenterê 
Şimex’ê yê Partiya Aştî û Demok- 
rasî (BDP) Hasip Kaplan, Serokê 
KADEP’ê Şerafettîn Elçî, Serokê 
HAK-PAR’ê Bayram Bozyel di 7’ê 
SibaFa 2010’an de li peytexta 
Swêd’ê, Stockholm’ê li ser pêva- 
joya vekirina pirsa kurd li Bakûrê 
Kurdistan’ê konferansek lidar xist 
û bi encamnameyeke 6 xalî dawî bi 
xebatên xwe anî. Di konferansê de 
daxwaz hat kirin “Destûreke nû 
were çêkirin, hemû maf û azadiyên 
kurdan bên naskirin, zimanê kurdî 
bibe zimanekî fermî yê perwer- 
deyê.” 

Seroka FKKS’ê Aycan Şermîn 
Bozarslan, di daxwiyaniyeke taybet 
de bo Rûdaw’ê armancên pêkanîna 
wê konferansê şirove kir û wiha 
axifî: “Ji bo me giring bû ku em 
wan aliyan bihev re kom bikin û 
nerînên wan bikevin rojevê, xelk jî 
guhdariya wan bike, kêmasî û pirs- 


(Wêne: Rûdaw) 

girêk bên destnîşankirin û piştre bi 
rêya gotûbêjan bên çareserkirin. .” 

Bozarslan got ku ew wek 
FKKS’ê, di meha Nîsana îsal de, 
wê di derbarê pêvajoya çareserki- 
rina pirsa kurd de ligel partiyên si- 
yasî û rêxistinên sivîl ên Swêd’ê 
semînareke berfireh lidar bixin. 

Serokê KADEP’ê Şerafettîn Elçî 
di axaftina xwe ya konferansê de 
diyar kir ku ev cara pêşîn e ku hi- 
kûmet bi navê kurd dest avêtiyê 
pirsa kurdî û dixwaze bi riya demo- 
kratîk vê pirsê çareser bike. Elçî 
wiha axifî: “Ev niqteyekê girîng e, 
ji ber ku heta niha dewlet û hikû- 
metên Tirkiyê pirsa kurdî wek pirsa 
terorê bi nav dikirin û çaresiya wê 
jî bi riya leşkerî didîtin.” Serokê 
KADEP’ê herwiha daxwiyand: “Lê 
di pêvajoya de derket ortê ku ne hi- 
kûmet, ne jî raya giştî ya Tirkiyê ji 
vê vebûnê re ne amade bûn û tu 
projeyên konkret yê hikûmetê tu- 
nebû ku pirsa kurd çawa çareser 
bike û kurd jî di vî warî de ne 
amede bûn.” 

Di hember de, Parlamenterê Şir- 


nex’ê yê BDP’ê Hasip Kaplan, der- 
barê giringiya civîna wan sê aliyên 
Bakurê Kurdistan’ê bo Rûdaw’ê 
wiha axifî: “Me wisa baş zanî ku di 
vê dema hestyar de partî û rêxisti- 
nên kurdî yekgirtî bin, bi taybet di 
qonaxa niha de ev yek pir pêwîst 
e.” Kaplan herwiha ragehand ku ew 
wek parlamenterekî kurd di Konfe- 
ransa Stokholm’ê de beşdar bû, lê 
diyar kir jî: “Nerînên min heman 
nerînên BDP’ê ne.” 

Serokê HAK-PAR’ê Bayram 
Bozyel, diyar kir: “Heta niha civîn 
û konferanseke wiha berfireh û cidî 
çênebûye.” Bozyel di berdewamiya 
daxwiyaniya xwe de bo Rûdaw’ê 
nerînên xwe wiha rave kir: “Cara 
yekem e ku li Swêd’ê konferanseke 
bi vî awayî mezin û fireh tê lidar- 
xistin û nûnerên sê partiyên legal 
ên kurdî bihev re dicivin. Konfe- 
ranseke dewlemend û zindî bû û 
hemû aliyên pêvajoya çareserkirina 
pirsa kurd li Tirkiyê xistin rojevê. 
Pêwîstiyên Kurdistan’ê û gelê kurd 
me neçar dike ku ji hev nêzîk bin û 
ber bi hev biçin.” 

Konferansa FKKS’ê ya bi beşda- 
riya sê partiyên Bakurê Kurdis- 
tan’ê, wek encamnameyek bi van 6 
xalan bidawî hat: 

• Heta pirsa kurd çareser nebe, de- 
mokrasî li Tirkiye’yê bicî nabe. 

• Divê destûreke nû were çêkirin, 
hemû maf û azadiyên kurdan bên 
naskirin, zimanê kurdî bibe zi- 
manekî fermî yê perwerdeyê. 

• Divê mafê kurdan yên giştî bên 
qebûlkirin. 

• Divê kurd di herêma xwe de 
desthilatdar bin. 

• Divê vesayeta leşkeran li ser hi- 
kûmetê rabe û ew di bin kontrola 
sivîl de bin. 

• Divê hemû şaredar û zarokên ku 
di girtîgehan de ne, bên azadki- 
rin. 


Li Amed'ê law ji keçan 
zêdetir kurdî dixwînin 


Amed - Xwendevan û nivîskarên 
kurdî yên Bakurê Kurdistan’ê sedî- 
sed Pirtûkxaneya Avesta ya şaxê 
Amed’ê xweş nas dikin. Kîjan pir- 
tûkeka kurdî ya nû derkeve meriv 
li wir peyda dike. Gelek caran ni- 
vîskar û xwendevanên kurdî bi xêra 
Pirtûkxaneya Avesta li wir digihîjin 
hev û li ser piyan behsa êş û derdên 
kurdî ji hev re dikin. Ji pirtûkxa- 
neya Avesta ya Amed’ê Songul 
Keskîn di derbarê xwendevanên 
kurdî û pirtûkên ku li Amed’ê pirr 
têne fîrotin de agahî dan Rûdaw'ê 
û da zanîn ku li Pirtûkxaneya Aves- 
tayê ev demek e ferheng û grame- 
rên kurdî pirr têne firotin. Keskîn, 
bi ken gazincan ji nivîskarên kurd 
jî kir, “Hin xwendevanên kurdî ji 
gelek nivîskarên kurd bêtir pirtûkên 
kurdî dixwînin û bala xwe didine 
ser. Hinek nivîskar hene li Amed’ê 
ji xwe qet pirtûkên kurdî naxwînin, 
bi tenê navê wan nivîskar e mixa- 
bin!” 


Ferhenga Zana Farqînî û 

gramera Celadet baş tê firotin 

Songul Keskîn kêfxweşiya xwe 
bo fîrotina gramer û ferhengên 
kurdî der kir, “Belê em her hefte sî- 
parîşên nû yên ji bo Ferhenga kurdî 
ya Zana Farqînî û Gramera Celadet 
Bedirxan didin. Lê bi taybetî em jî 
li ser xwendevanan disekinin bo ku 
bala xwe bidin pirtûkên ser zimanê 
kurdî. Bo vê yekê em cihê taybet ji 
ferheng û gramerên kurdî re hazir 
dikin û bala mûşteriyan didide ser. 
Em di dikanê de bi taybetî pirtûkên 
kurdî derdixînin pêş...” 

Li ser pirsa Rûdaw'ê ya, “Gelo 
tesîra reklam û danasînên pirtûkên 
kurdî li ser firotina wan dike?” jî, 
Songûl Keskîn wiha bersivand, 
“Tesîra reklam û danasînê gelekî 
kêm e li ser firotina wan. Jixwe we- 
şanxane û mediya kurdî jî gohê 
xwe nadin reklamên kurdî. Herî 
zêde tesîra têkiliyên hevaltî û dos- 
taniyê li ser firotina pirtûkan heye. 


Jixwe kesê ku pirtûkeke kurdî bie- 
cibîne miheqek ji yên din re jî pêş- 
niyar dike.” 

Keskîn balê dikişîne ser zaravayê 
zazakî jî û dide zanîn ku firotineke 
berbiçav di pirtûk, ferheng û gra- 
merên bi zazakî de jî heye û ew ji 
vê yekê kêfxweş e. 

Li ser pirsa me ya li ser firotina 
romanên kurdî jî Songul Keskîn 
wiha dibêje, “Romanên Hesenê 
Metê bi taybetî Gotinên Gunehkar 
baş têne fîrotin. Li hêla din romana 
Jan Dost ya Mîmame jî xweş diçe.” 

Keskîn behsa xwendevanên Ce- 
gerxwîn jî dike, “Hemû pirtûkên 
Cegerxwîn têne fîrotin.” 

Kurdî di bin manîpulasyona 

tirkî de ye 

Di vir de em gotina wê di nivî de 
dibirin û jê dipirsin, “Di vir de hişê 
Neteweyî çi tesîrê dike li ser fîrotina 
pirtûkan?” Keskîn wiha berdewam 
dike, “Bi pêşketina hişê kurdî re fî- 

H ibijartin û dahatûya desthilata 
Bexda'yê 

Roja 7’ê Adar’ê 2010 li seranserê iraq’ê û 
Başûrê Kurdistan’ê hilbijartinên parlamentoyê 
çêdibe. Hilbijartina berê vê di sala 2005’an de 
çêbûbû. Desthilata îro li Baxda’yê encamê wê 
hilbijartinê ye. Erebên şîa, sunî û kurdan wek 
sê aliyan piştî bazareka zor desthilatê di nav 
xwe de parve kirin. 

Postê serokê iraq a Federal gîha kurdan, 
Mam Celal bû Serokkomar; yek ji şia û yek ji 
suniyan jî bûn cîhgir. Postê serokwezîr yekî 
şîa bû. Roja 7’ê Nîsan’ê 2005 ibrahim Caferî 
bû Serokwezîr. Karê wî 20’ê Gulan’ê 2006’an de bi dawî hat. Ew 
mecbûr bû vî karî berde. Pişta xwe zêde bi iran'ê û Tirkiye'yê germ 
kir û dijminahiya kurdan jî kir. Di çûna Caferî de rola kurdan roleke 
karger bû. Piştre Nurî Malikî dewsa wî girt. Kurdekî û erebekî sunî jî 
cîhgirê serokwezîr in. Heta berî vegera Kurdistan’ê Dr. Saleh Behram 
ser navê kurdan wî postî bi serkevtî dimeşand. 

Serokê parlamentoyê erebekî sunî bû û du cîhgirê wî yek kurd û 
yek jî erebê şia heye. Dezgehehên birêvebirî û kargerî jî (wezaret û 
yên din) di nav van her sê hêzan de hat parve kirin. Ev hersê alî hem 
şirîkên hevdu ne û hem|u yekdu kontrol dikin. 

Şirîkatiya li Baxda’yê karekî ne hêsa ye. Ji aliyekî ve peywendiyên 
kurd û ereban hertim ne weka dilê mirov dixwaze dimeşe. Ji aliyê din 
ve pirsgirêka nabeyna erebên şia û sunî jî pirseka zêde giran e. Pirseka 
dîrokî ye, barekî hezar û sê sed salan e. Pirsa şia û suniyan wekî çi- 
yayeke li ser pişta siyasetê û desthilata Baxda’yê. Li Baxda’yê me- 
şandina siyasetê, ji aliyekî hûnereke mezin e û ji aliyê din ve 
şarezabûnekî „canbazî“ jê re divê. 

Di demên parvekirina desthilatê de hewce ye mirov bihêz be û bi- 
zane ji bazara desthilatê çawa bi serkevtî derbiçe. 

Nuha li pêşiya başurê welatê me pêvejoyeke wisa dest pê dike. 

Roja 7’ê Adar’ê hevwelatî dengê xwe didin. Yanî diyar dikin, di 
pênc salên pêş de kî û çawa di birêvebiriya siyasî û îdarî de xwedî 
gotinê û desthilatê be. Helbet destûrek heye. Ev destûr di 2005an de 
bi dengê xelkê iraq’ê û Kurdistan’ê bi rêjeyekî bilind hatibû qebûl 
kirin. Belê, ev çarçoveyekî bingehîn e. Lê jiyan tiştekî din e. Cîbe- 
cîhkirina biryarên destûrî, siyasî û rêvebirî mixabin hertim ne li go- 
reyê destûrê, yasa û biryaran pêktê, lêbelê li gor hêza terefan. Hêza 
te hebe û hêzên navdewletî ne li dij bin, tu dikarî mafên xwe bi dest 
bînî. Eger hêza te tunebe, kes goh nade kesî. Li iraq’ê heta îro wisa 
bûye. Rê û rêbaza çareserkirina pirsa Kerkûkê û deverên din di des- 
tûrê (xala 140) de hatiye zelalkirin. Lê erebên şirîkê desthilata 
Baxda’yê nahêlin ev pirs çareser bibe. Di nav Baxda’yê û Hewlêr’ê 
de gelek pirsên girîng çareser nebûye. Ereban van pirsan bi zanatî 
paşde xistin. Hêviya wan ew e, roja 7’ê Adar’ê encamên din derkevin 
holê û li Baxda’yê desthilat bê guhertin. Wek mînak kurd nikaribin 
Serokkomariyê bi dest bîxin û bi serokatiya parlamentoyê razî bin! 
Xeberekî pêşiyan heye, dibêje „Mirîşk di xewna xwe de qûtê dibîne“. 
Xweziyên hinek hêzan dê di qirika wan de asê be. 

Hilbijartina 7ê adarê dê desthilata Baxda’yê diyar bike. 

Piraniya ereban dixwazin hêz û rola kurdan li Bexda'yê kêm bibe, 
dengê wan bê birîn. Gotinên waliyê Mûsil’ê Esîl Nûçêfî, divê ji kur- 
dan re bibe „goharên goha“! Ev nezilam li parezgeha Mûsil’ê desthi- 
latekî piçûk bi dest xistiye, dixwaze kurdan ji Mûsil’ê bi zorê der bixe. 
Eger ji destê erebên vî cureyî werê dê bixwazin Kurdistan’ê jî ji kur- 
dan vala bikin. Dibe ku ev gotin hinekî giran û ne dîplomatik bin, lê 
rastî ev e. 

Kurd divê di hilbijartinê de biserkevin, destkevtiyên li Baxda’yê 
biparêzin û di bazara piştî hilbijartinê de bihêz bin. Divê em dereng 
nemînin û dest bi seferberiya xebata hilbijartinê bikin. 


rotina pirtûkên kurdî jî helbet zêde 
dibe. Mesela vê dawiyê hinekî wisa 
çêbû. Lê mixabin kurdî hê jî di bin 
manûpilasyona zimanê tirkî de ye, 
loma mûşteriyên wê jî kêmtir in.” 

Keskîn diyar kir ku ew ti ferqiyê 
naxin nava weşanxaneyên kurdî, 
“Li ba me ji hemû weşanxaneyan 
pirtûkên kurdî hene; ji Do, Belkî, 
heta Doz û Perîyê û yên din. Jixwe 
em li vir hinekî jî mîsyona pirtûkên 
kurdî dikin. Loma em pirtûkfiroş- 
geha Avesta ya Amed’ê jî wekî pir- 
tûkxaneyeka kurdî bi nav dikin û 
wisa dibînin.” 

Keskîn, li ser profîla xwendeva- 


nên keç û kuran jî wiha got, “Hel- 
bet kur ji keçikan bêtir pirtûkên 
kurdî dixwînin. Carna ez dêna xwe 
didimê ku hinek law hevalên xwe 
yên keç bi xwe re tînin û pirtûkên 
kurdî bi wan didin nasandin û di- 
yarî wan dikin.” 

Di dawiyê de me gefxwarin û 
zordestiya dewletê jî jê pirsî, ewê 
wiha berisvand, “Berî deh salan, ji 
ber qedexeyên li ser pirtûkên kurdî 
zordestiya dewletê li ser me hebû, 
carcaran dihatin pirtûkên ku hatine 
qedexekirin top dikirin, lê îro em 
rihet in, tu gefxwarin û zordestî li 
ser me tune.” 

Di hejmara dawî ya rojnama Rûdaw de hev- 
peyvînek li gel yek ji akterên rêzefilmê tirk 
“Dola Guran“ (Kurtlar Vadisi) bi navê Memati 
hatiye belavkirin. Ji hevpeyvînê xuya dike ku 
gelek mirovan xwestine bi vî kesî re wêneyên 
xwe bigirin. Ev mirovê hanê li hotêla herî nav- 
dar a paytexta Kurdistan’ê, li Hetala Şeraton 
mêvandarî jêre hatiye kirin. 

Nizanim ev kesên ku mêvandarî jê re kirine 
qet rêzefilmê “Dola Guran“ dîtine, an jî weke 
nijadperestên ku ev film çêkirine bi rastî dijminên kurdan in? Yên ku 
ev rêzefilm dîtine dizanin ku ji serî heya dawiyê ev film sivikkirina 
gelê kurd e. Xwestine gelê kurd weke gelekî nezan, şûndamayî û xu- 
lamên biyaniyan nîşan bidin. Pêşmerge di vî filmî de xerab, çete û 
rêgir in. Civaka Kurdistan’ê weke civakek jihevketî dide nîşan. Mirov 
nikare tevaya rêzefilmekî di çend gotinan de bîne ziman, lê armanca 
sereke ya vî filmî tenê xerabkirina îmaja gelê kurd li pêş cîhanê û 
gelên heremê ye. Ev jî ne tenê karê rêzefilmekî ye, belkî armancên 
siyasî - îdelojî li pişt vî karî hene. 

Tê zanîn paşî rûxana rejîma Saddam Hûsên firsetek nû ji kurdan re 
çê bû, hevpeymaniyek xurt di navbera Amerîka û kurdan de pêk hat. 
Ji demek dirêj û virde cara yêkem bû ji kurdan re delîvek bi vî awahî 
çê dibû, kurd weke berê ewqasî pêdivî tirkan nediman. Bi kurtahî hê- 
viya rizgarbûna gelê kurd çê dibû, dijminên kurdan jî hertim ji vê 
yekê ditirsin, ji ber vê çendê xwestin bi her awahî li hember kurdan 
bisekinin. Ji aliyekî ve bi piştevaniya dagîrkerên Kurdistan’ê piştgirî 
dan terorîstên heremê. Ji hêla din ve bi gelek rengên şerê taybet xwes- 
tin van derfetên çêbûyî ji dest kurdan bigirin. 

Ev film jî yek ji van rengên herî gemar yê vî şerê taybet e. Xwestin 
bi rêya vî filmî îmaja kurdan ya azadîxwaz, pêşverû û aştîxwaz bigu- 
herin û bikin îmajek kevneperest, terorîst û mirovên xerab. Di gellek 
waran de bi terora leşkerî nekarîn bandorê li ser kurdan bikin lê ev 
rengên şerê taybet şûnwarên nerênî li ser kurda hiştin. Tiştê balkêş ev 
e: Kurd li hember vî şerê hanê ne şiyarin. Akterê rêzefilmekî ku xwes- 
tiye kurdan sivik bike, li Hotêla Şeraton pêşwaziya wî tê kirin, kurd 
qîmet didin wî û pêre wêneyan digirin. Gelo sivikdîtina netewa me 
bi me ewqasî erzan tê? 

Di heman rêzefilm de (Dola Guran) ji ber ku yahûdî têne sivikkirin, 
Israîl’ê dewleta tirk hetikand. Tirk bi xwe jî qebûl dikin weke ku tirk 
di krîza “qoltixa nizim” de hatine rezîlkirin, qet ti carî di dîroka Tir- 
kiye’yê de ewqasî nehatine rezîlkirin. Ji ber hinek rexneyan ku li ser 
wan hatibûn kirin û yahûdî weke rekxerên komployan hatibûn nîşan- 
dan, yahûdiyan ev reaksyona dijwar li hember tirkan nîşan dan. Lê 
ew sivikatiya ku di vî filmî de li hember îsraîliyan hatî kirin, li gor si- 
vikkirina kurdan ne tiştek bû. Lê kurdan nerazîbûn nîşan nedan, be- 
rovajî wê aktorê film xelat kirin, mêvandarî jêre çêkirin û ketin rêzê 
ji bona bi wî re wêneyan bigirin. 

Gelo em ne netewe ne, em jî weke hemû gelên cîhanê ne xwedî 
rûmet û şerefa netewî ne? Gelo em mecbûrin ji celladên xwe hez 
bikin? Gelo em neçarin van kesên xeberan ji gelê mere dikin, li Hotêla 
Şeraton mêvan bikin. Diviya bû ew kesên li hember xaka Kurdistan’ê 
sivikatiyê dikin cesaret nekiribana ku gavên xwe bavêjin ser vê xakê. 
Ev kesên gelê me wek hovan dibînin diviya bû bihatana hêkbaran 
kirin, diviya heya ku ji vê xakê derdiketin tomatêz li serê wana ketiba. 
Dema ku ew çûn Hotêl Şeraton, diviyabû karmendên hotêlê bi gotina 
‘bibûrin we heqaret li hember gelê me kiriye, we heqaret li hember 
xaka me kiriye, heya hûn dawa lêborînê ji gelê me nekin, cihê we li 
vî welatî nîne’ ew pêşwazî bikrana. 

Ji bo rojnama Rûdaw jî sivikatiyek mezin bû ku weke rojnameyek 
bêlayen ev hevpeyvîn li gel wî kesî belav kiriye. Pewist bû tenê pirsek 
ji Memati hatiba kirin, ew jî ev bû: “Te û hemî hevkarên te di rêze- 
filmê ‘Dola Guran’ de we sivikatî li hember xaka me û gelê me kiriye, 
hûn bi çi rûyî hatine ser vê xakê? Hûn amade ne li hember vî karê ku 
we kiriye lêborînê ji gelê me bixwazin, an na?” Ger ku ew amade 
bûne ku daxwaza lêborînê ji gelê me bikin, wê demê me jî cih dida 
hevpeyvîna wî. Ger na diviyabû xeberekî nefret û tûrebûna gelê me 
li ser wî hatiba amadekirin. Ne ku em bi vî awahî rojnameyên xwe jî 
bikin alet ji bona wan kesên ku heqaretan li gelê me dikin. 


“Kurd jî jiber vê nirxandina desthilatê welatên ku lê dijîn, xwe 
wek hevwelatiyên van welatan nabînin û dixwazin bi hemû 
awayan serxwebûna xwe bidestve bînin." 


Dîmenek ji bajarê kurdnisîn. 

SABÎR QADÎRÎ 


Taybet - Nûnerên navçeyên 
kurdnişîn li Parlamenê Iran’ê dax- 
waz dikin berpirsên bilind li çar pa- 
rêzgehên Kurdistan’ê kurd bin, lê 
desthilatdarên îran’ê vê xwestekê 
paşguh dikin. 

Di dîroka sed salên borî de, û di 
serdemê desthilatdariya meşrûti- 
yetê de ku cara yekem yasa ya bin- 
gehînî ya îran’ê “destûr” di sala 
1906’an de hat nivîsîn; li jêr ban- 
dora Azeriyan û rolê wan di şoreşê 
de, madeyek di yasaya bingehînî de 
hat pesendkirin ku rê dide netewe- 
yên ji bilî neteweya Fars ku tevî 
proseya rêvebirina karûbarên îran’ê 
bibin. Yasa ya ku wek yasaya rêve- 
birina eyalet û wîlayetan (147 eya- 


let û 30 wîlayet) tê binavkirin, rê li 
pêşiya daniştvanên navçeyên cuda 
cuda yên îran’ê vedikir ku rolê xwe 
di rêvebirina desthilat û karûbarên 
navçeyên xwe de, bilîzin. Lê ya- 
saya navborî di ti wextan de neket 
warê pratîkê de. 

Piştî serkeftina şoreşa gelên 
îran’ê di sala 1979’an de, destûrê 
îran’ê careke din hat nivîsandin û 
di gelek madeyên wê de amaje bi 
wekheviya daniştvanên îran’ê tê 
dayîn, lê bêhtir girîngî bi mafên 
kultûrî û olî hatiye dayîn (madeyên 
3-12-13-19-15-26-41-44 û 48). 
Herwiha di warê siyasî de jî ti ya- 
sayek tune ku mafê neteweyên 
îran’ê, Fars ne tê de, di rêvebirina 
welêt de misoger bike. 

Lewre rê li pêşiya beşdarîkirina 


neteweyên îran’ê nemaze neteweya 
kurd tê girtin di rêvebirin û derbas- 
kirina karûbarên navçeyên xwe de. 
Nûnerên kurd ên bajarên kurdnişîn 
bi rêya nivîsîn, bangewazî û lêpir- 
sînkirina ji wezîrê navxwe û karbi- 
destên bilind ên Komara Îslamî ya 
îran’ê hewl didin van pirsgirêkan 
çareser bikin, lê belê encamên ew- 
qasî balkêş nebûn. 

Nûnerê Bajarê Sine li Parlamenê 
îran’ê Evdilcebar Keremî nerazî- 
bûna xwe ji vê siyasetê pêşan dide 
û daxwaz dike siyaseta ku xwe bi 
nerîneke ewlekariyê berê xwe dide 
navçeyên kurdnişîn bê bidawîanîn. 
Keremî wiha bo Rûdaw’ê rage- 
hand: “Me wek nûnerên navçeyên 
kurdnişîn gelek caran daxwaz ki- 
riye ku di rêvebirina navçeyên 
kurdnişîn sûd ji hêza herêmî bê we- 
girtin, lê mixabin heta niha me ti 
bersiva erênî bidest nexistiye.” 

Berdevkê Bereya Yekgirtî ya 
Kurd li Parlamenê îran’ê Dr. Fer- 
hemend dibêje: “Dema desthilat rê 
nade xelkên herêmê karûbarên xwe 
bi xwe rêve bibin, xwendineke dî- 
rokî li pişt vê yekê heye û ji berê ve 
desthilat ji kurdan ditirse ku cuda 
bibin. Ev yek bi kurdên îran’ê ve ne 
girêdayî ye, lê li hemberî kurdên 
her çar parçên Kurdistan’ê tê bika- 
ranîn. Kurd jî jiber vê nirxandina 
desthilatê welatên ku lê dijîn, xwe 
wek hevwelatiyên van welatan na- 
bînin û dixwazin bi hemû awayan 
serxwebûna xwe bidestve bînin.” 


Penaberên Rojhilat li 
Silêmaniyê jî ditirsin 

NEWZAD MEHMUD 


Silêmanî - Nêzîka 300 malbatên 
Kurd ên Rojhilatê Kurdistan’ê ku 
jiber şerê heşt salî yê di navbera 
Iraq û îran’ê de di salên 1980 ji sed- 
sala borî de, ketin kampa Eltaş li 
parêzgeha Rumadî û bi awayekî bê 
rehm ew xistin jêr çavdêriyeke tund 
heta ku çûna wan bo derveyî têlên 
dirkî yên kampê jî bo çareserkirina 
nexweşiyê jî, diviyabû mohletê 
wergire. 

Ji xeynî kêmendamtiya Ehmed 
Elî Kakeweys, carina bihna wî jî di- 
çike û dibêje hikûmet me wek hev- 
welatî nabîne û bi tenê pişta xwe bi 
Xweda girêdidin: “Ev şeş sal in em 
hatine vir, hikûmetê carekê ji 
kampa me re negotiye merheba.” 
Piştre berê xwe dide hizbên Rojhi- 
latê Kurdistan’ê û didomîne: “Ne li 
me dipirsin û ne jî tên ba me.” 

Piştî salekê liser rûxandina rê- 
jîma Saddam, UN sê cih pêşniyar 
kirin bo daniştvanê kampa Eltaş da 
ku yekê ji wan hilbijêrin û biçin 
wir: Urdun, Sûriyê û Herêma Kur- 
distan’ê. Beşek ji wan berê xwe dan 
ser sînorê Urdunê û li wir rastî der- 


Daniştvanê kampa Eltaş: “Ne li me dipirsin û ne jî tên ba me. ” 


deseriyan bûn. Selah Fetah dibêje 
me Kurdistan hilbijart heta çavekî 
me zindî bibe, ku di dojeha Eltaş de 
Beis kor kiribû: “Me got madem 
welatê me ye, emê ji nûve bijîn.” 
Lê piştî derbaskirina şeş salan li vî 
welatê ku Selah û 420 malbatên din 
xewna dîtina wê dikirin. Selah di- 
bêje: “Em li vir jî ditirsin û ewleka- 
riya me ne parastî ye.” 


(Wêne: Rûdaw) 

Endamê Komîsyona Parastina 
Peyrewa Navxwe ya Hizba Demo- 
krata Kurdistan’ê Celîl Gadanî dax- 
waz ji Hikûmeta Herêma Kur- 
distan’ê dike daniştvanên kampa 
Barîke wek hevwelatiyên xwe nas 
bike û sanahiyan pêşkêşî wan bike 
û wan ji xizmetguzariyan bêpar 
neke. 

NÛÇE 


Li Atîna’yê 2 yûnanî kuştibû 

Ji kurdekî re 85 
sal zindan 



Dîmenek ji pevçûnên di navbera ciwanên kurd û hêzên polîsên tirk li bajarê Gever ’ê. (Wêne: Diha) 

Di salvegera girtina Öcalan 
de bi sedan kurd hatin girtin 


Amed - Salvegera girtina Serokê 
PKK’ê Abdullah Öcalan li gelek 
bajar û navçeyan bi çalakiyên kur- 
dan tê şermezarkirin. Li bajarên 
Colemerg, Wan, Amed, Mêrdîn, 
Riha, Êlîh, Agirî, Muş, Sêrt, Edene, 
Entab, Gewer, Qoser, Pirsûs, Serê- 
kanî, Hewlêr, Wêranşar, Stenbol û 
Mêrsîn’ê kurd derketin kolanan û bi 
meş, daxuyanî, û greva birçîbunê 
girtina Öcalan hat şermezarkirin. 

Li aliyê din beriya 12. salvegera 
girtina Öcalan ya di 15’ê Sibat’ê de 
ji bo pêşiya çalakiyan bê girtin po- 
lîsên tirk dest bi binçavkirin û ser- 
degirtina mal û saziyên kurdan kir. 
Li hemû bajarên Bakurê Kurdîs- 
tan’ê û Tirkiye’yê bi sedan kes hatin 
binçavkirin û ji aliyê polîsên tirk 
serdegirtina malan pêk hat. Di ope- 
rasyonan de bi sedan kurd maxdûr 
dibin. îsal jî polîsê tirk berî 15’ê Si- 
bat’ê de dest bi operasyonên girti- 
nên kir. Li bajarên Colemerg, Wan, 
Amed, Mêrdîn, Riha, Êlîh, Agirî, 
Muş, Sêrt, Edene, Entab, Gewer û 


SABÎR QADiRÎ 


Taybet - Piştî ku pêşiya belav- 
bûna weşana bemameyên kanalên 
BBC û VOA ya bi zimanê farsî li 
îran’ê hat girtin, weşana televizyo- 
nên kurdî ên ser bi partiyên Rojhi- 
latê Kurdistan’ê jî hat girtin û ew 
alî jî dibêjin Komara Îslamî bi şan- 
dina sînyalan weşana televiyonên 
wan li îran’ê sekinandiye. 

Bemameyên beşa farsî ya BBC li 
ser satalîta Hotbird, ji aliyê xelkê 
îran’ê ve gelek bi berfirehî dihatin 
temaşekirin, bi taybet piştî ragehan- 
dian encamên dawî ên hilbijartinên 
gera dehem a serokkomariyê li 
îran’ê û destpêkirina nerazîbûnên 
Tevgera Kesk. Hikûmeta îran’ê 
fîltre avêtiye ser BBC ya farsî û 
VOA ya Amerîka ku çend seetan bi 
farsî weşanê dikin. Di qonaxa 


Qoser’ê polîs û leşkerên tirk dest bi 
binçavkirinê kir û bi ser gelek malan 
de girt û hemû alav û amûrên malan 
li nava hev xistin. Her wiha li malan 
gelek bîlgisayar û pirtûk jî desteser 
kirin Di nava van binçavkirinê de 
endamên BDP’ê û komaleyên 
mafên mirovan jî hene. Di operas- 
yonan de heta neha ji 200 kesî zêde- 
tir hatiye binçavkirin. Li gor bajarên 
ku operasyon pêk hatiye de wek 
Mêrdîn 20, Sêrt 17, Êlîh 10, Wan 11, 
Amed 13, Agirî 14, Colemerg 31, 
Muş 6, Entep 50, Riha 5, Edene 15, 
Stenbul 13 kes hatine binçavkirin. 
Operasyonên polîsan li gel çalaki- 
yên li gelek bajaran didome. 

BDP: “Li hember zilmê dive tu 
kes stûyê xwe natewîne!” 

BDP li ser wan binçavkirin û zex- 
tên li ser endamên partiyê daxuyanî 
da capameniyê. Hevserokê BDP’ê 
Gûltan Kişanak û Selahattin Demir- 
taş bang li gelê kurd kirin ku kes li 
hember vê zilmê tu kes stûyê xwe 
natewîne! Di daxuyaniyê de operas- 


yekem de pêşiya belavbûna wan dû 
kanalan girtin. Di encama wê vala- 
hiyê de, kanalên Jmrdî cihê wan dû 
kanalan ji bo belavkirina dengê 
nerzîbûnê girtin, lewra îran’ê bi 
riya sînyalan weşana televizyonên 
ASO SAT, Newroz, Rojhelat û 
Kurd Chanel asteng kiriye. Yekem 
kanal jî ku ber wê sînyalê ket, ka- 
nala ASO Sat bû ku ser bi Kome- 
leya Zehmetkêşên Kurdistan’ê ye. 

Berpirsê beşa farsî ya ASO SAT 
Emîr Selewatî, şandina sînyalan bo 
ser televizyonên ser bi opozîsyona 
kurdî û Îranî wek beşek ji siyaseta 
Komara Îslamî dizane bo rûbirûbûn 
û kontrolkirina nerazîbûnên vê da- 
wiyê li îran’ê: “Di çend mehên borî 
de Parlamenê îran’ê qanûnek peji- 
rand ji bo rûbirûbûna wan dezgeh û 
medyayên dibin sedema çêbûna şo- 
reşa nerm, di qonaxa yekem a cîbi- 


yonên ku li dijî BDP’ê tên lidarxis- 
tin de wekî darbeyekî leşkerî tê bi- 
navkirin: ”Her roj malên endam û 
rêvebirên partiyên me tê serdegirtin, 
endam û rêvebirên me tên binçavki- 
rin û ragirtin.“ 

Di dawiya daxuyaniyê de jî bang 
li her kesî dikin ku ji bo protesto ki- 
rina 15’ê Sibat’ê û terora binçavki- 
rin û ragirtinê bê şermezarkirin divê 
herkes derkeve qadan û mafên 
xweyî demokratîk bikar bîne. 

Li Ewrûpa jî salvegera 15 ’ê 
Sibat’ê hate şermezarkirin. Li 
Fransa li bajarê Strassbourg’ê bi deh 
hezaran kurd hatin cem hev û salve- 
gera 15’ê Sibat’ê bi meşek girseyî 
protesto kirin û ji Öcalan re azadî 
xwestin. Kurdan li meydana Boule- 
vard de Nancy meş û mitîngek li- 
darxist. Di meşê de pankartên “‘Em 
komploya navnetewi şermezar 
dikin”, “Ji Öcalan re Azadî” balki- 
şand. Li Avusturalya li bajarê 
Sydney û Melbourn’ê jî kurdan 
15’ê Sibat’ê protesto kir. 


cîkirina wê yasayê de jî, bi riya şan- 
dina sînyalan weşana herdû televiz- 
yonên BBC û VOA li îran’ê 
sekinand, piştre jî belavbûna we- 
şana çendîn televizyonên din wek 
ASO SAT’ê li îran’ê asteng kir.” 
Selewatî herwiha da xuyakirin: “Ji 
bo piştrastbûna zêdetir me pey- 
wendî bi rêveberên Hotbird’ê re 
çêkir û me ji wan re ragehand ku 
sînyaleke bihêz û berfîreh pêşiya 
belavbûna ASO Sat û 7 televizyo- 
nên Ewrûpa’yê girtiye.” 

Bi sedema zêdebûna rojnamge- 
rên girtî li îran’ê, di rêzbenda dawî 
ya welatan de, îran wek “Girtîgeha 
Rojnamevanan” hatiye bi- navki- 
rin. Li gor nûçeya Rojnameya “Ete- 
maad Melli’ çapa Tehran”ê, 
Komara Îslamî ji bo fîlterkirina 10 
milyon malperên înternetê, 7 mil- 
yon dolar xerc dike. 


KAWE ŞÊX EBDULLA 

Atina- Roja 10.02.2010’andad- 
geha Atîna ya paytextê Yûnanis- 
tan’ê, sezaya 85 sal zindan liser 
gencekî kurd bi navê Rêbiwar, birî. 
Seza, piştî eşkerebûna desthebûna 
Rêbiwar di kuştina dû mirovên Yû- 
nanî berî dû mehan, hat birrîn. Rê- 
biwar ji Başûrê Kurdistan’ê ye û ev 
zêdeyî 5 salan e li paytextê Yûna- 
nîstan, Atîna’yê dijî. 

Di dema şopandin û lêgerîna li 
kujerên dû gencên kurd li Atîna, 
polîsên bajêr kujerên dû mirovên 
Yûnanî desteser dikin. 

Hevalekî Rêbiwar li Atîna’yê bo 
Rûdaw’ê ragehand: “Berî dû me- 
han Rêbiwar ji bo pereyên wan ku 
nêzîka 700 euroyan bû, dû hevwe- 
latiyên Yûnanî di şevekê de kuş- 
tin.” Herwiha hevalê wî dibêje 
Rêbiwar bi kêrelce tûj, ji pişt milên 
wan ve serê herdû mêrên Yûnanî 
birîye. 

Roja 07.01.2010’an de li Atî- 
na’yê, polîsên bajêr termê dû gen- 
cên kurd ku serê wan hatibû jêkirin 
di avahiyekê de dîtibûn. Navê 
herdû xortên kurd Reza Silêman 
(35) û Newzad Mihemed Ehmed 
(27) bû û herdû jî xelkê bajarê Si- 
lêmaniyê û qezaya Derbendîxan in. 
Çavkaniyeke Rûdaw’ê li Atîna’yê 



Xatar 


DILBIXWÎN DARA 


Bonn - Raperê kurd Xatar, ligel 
3 kesên din tên tewanbarkirin ku 
wan rê li pêşiya otomobîleke trans- 
portkirina zêr girtine û zêrên têde 
birine. Polîsê alman niha li her derê 
li Xatar digerin. Li gora rapora doz- 
geriyê Xatar bi xwe di bûyerê de 
amade nebûye, lê serpereştiya bû- 
yerê kiriye. Dozgerê alman dibêje 
bihayê zêrên hatiye dizîkirin 2,5 
mîlyon euro ye. 

Ji bilî Xatar di nava 3 kesên ku tên 
tawanbarkirin de ji Mexrib‘ê gêncek 
bi navê S., hemwelatiyek tirk bi 
navê S. C û K.Q’yê ji Rojhilatê Kur- 


dibêje: “Di hefteya yekem a kuştina 
van herdû gencên kurd de, polîsên 
Atîna’yê bi berfirehî lêkolînên xwe 
destpê kirin û di vê demê de gu- 
mana wan liser çi kurdekî yan bi- 
yanekî çê bûbe, wan bo lêpirsînê 
dibirin navenda polîs. Dema Rêbi- 
war dikeve destê polîsan de li nav- 
çeya Daphne ya Atîna’yê, destên 
wî kelepçe dikin û bo lêkolînê wî 
dibin. Piştî testan ji diyar dibe ku 
destê Rêbiwar heman şûna destê 
liser kêrê bûye ku berî demekê dû 
hevwelatiyên Yûnanî pê hatibûn 
gurandin. Loma Rêbiwar jî bi lez 
rasyiya bûyerê ji polîsan re eşkere 
dik^” 

Rêbiwar Mihemed ê 30 salî da- 
niştvanê Qezayê Seyid Sadiq e. Ew 
di sala 2005’an de çûye Yûnanîs- 
tan’ê û li Atîna ya paytextê wê rû- 
dine. Li gor daxwiyaniyên hevalê 
wî ji Rûdawê re, heta sala 2008’an 
Rêbiwar karkerî dikir lê piştre jiber 
bêkarî û bêpereyî dest bi karê 
mafya kir û div ê demê de liser şer- 
kirin û xirabkariyê, zêdeyî carekê 
hat zindankirin. Cara dawî ku Rê- 
biwar hat zindankirin, liser kuştina 
dû kesên Yûnanî ye û bi 85 sal zin- 
dan hat sezakirin. Niha Rîbiwar li 
zindana Kurdelo ku cihê girtina 
mêrkujên çeteyên mafyayê li bajarê 
Atîna’yê ye. 


distan‘ê tawanbarên bûyerê ne. 

Li gor rojnameya almanî Lud- 
wigsburger Kreiszeitung, polîs tex- 
mîn dikin ku çend ji tawanbaran li 
Moskova‘yê ne. Li gora rojnameya 
alman Welt, Xatar, bi riya Face- 
book bi hevalekî xwe re ketiye pê- 
wendiyê û di nava gotinên wî de 
gotinên “Moskova ranaze“ derbas 
dibe. Piştî ku diyar dibe Xatar li 
Moskowa‘yê ye polîsê Rûs jî ketiye 
niha li cihê tawanbaran digere. 

Tiştê balkêş ew e ku di vîdeo 
klîba Xatar ya bi navê “Paragraph 
31” de, hevalekî wî bi navê Samî 
ku polîs niha li wî jî digere, Xatar 
ew ji dadgehê, bi kincê polîsan dir- 
evîne. Şîrovegerên kiryarên krîmî- 
nal dibêjn, dîmenên wê klîbê nîşan 
dide ku Xatar û grûba wî berê tiş- 
tekî wiha plan kiribûn. 

Rojnameya alman Express jî di- 
bêje Xatar ne li Moskova, lê li we- 
latekî Rojhilatê Ewrûpa ye. 

Weke tê zanîn roja 15.12.2009 
komeke rêbir otomobîleke ku zêr di 
navberabajarênNumberg ûPforz- 
heim’ê de transport dikir, rawestan- 
dibû û bi zorê dest dabînbûn ser 
zêran. Li gora rapora polîsan di er- 
beyeke BMW de ku 2 an jî 5 lê 
siwar bûn û bi kincên polîsan bûn, 
di saat 10’ê sibehê de erebeya 
transportê şêlandibûn. 2 kesên ku 
têne gumankirin ku destê wan di vê 
bûyerê de hebû ye û bûye alîkar, di 
bin çavan de girtî ne. 


Iran weşanên hemû 
televîzyonên derve asteng kir 


Polîs li Moskowa'yê li 
Xatar digere 

Helbestvan Şêxmûs Sefer: 

Heta niha, çend sîyasetmedarên kurd 
çend pirtûkên kurdî xwendine? 


ÇIYA MAZI 

Birêz Şêxmûs, we jî di salên 
1990’an de dest bi nivîs û 
helbestê kiriye, gelo wê 
demê tiştê ku hûn ber bi ni- 
vîsê û helbestê bir çi bû? 
Dema we dest pê kir çi diqe- 
wimî li dinyê û li welêt? 
Salên 1990’an çend tiştên 
spesifîk gava jê derbikevin 
destpêka nivîsandin û ber- 
hemdayîna wêjeya kurdî bû. 
Ev yek ne mimkun bû ku ji 
tevgera azad û berbiçûyîna 
xwenaskirina şexsê kurd 
cuda be.Yan jî ez dikarim vê 
yekê ji bo xwe bêjim. Me 
hêdî hêdî xwe nas dikir, bê 
zimanê me zimanekî çawa 
ye û kesên bi zimanê me di- 
peyîvîn ‘ji me ne’. Her çiqas 
salên borî bi min dan fêmki- 
rin kesên ji ‘me’ xuya dikin 
jî bi vî zimanî napeyîvin. 
Destpêk ji bo min wisa bû. 

Gava min dest bi nivîsan- 
dina helbestê kir mixabin bi 


tirkî bû û min nizanîbû 
helbest dikarin bi kurdî 
bên nivîsandin. Ji ber 
min heta wê gavê yek 
helbest bi kurdî nex- 
wendibû û emrê min jî 
13-14 salî bû. Cara 
ewil gava ez di 
pola hefta de 
bûm li dibis- 
tana ku ‘yatili’ 
jê re dihat 
gotin, mamos- 
teyekî min ew meyla min dît 
û pirtûka Cigerxwîn da min. 
Ew dem ji bo min bû dest- 
pêka nivîsandina bi kurdî. 
Ew salên hatina peşmerge- 
yan bû ku ji ber şerê Seddam 
reviya bûn û li nêzî dibistana 
me bi awayekî sefîl bicîh 
bûbûn. Wan deman heta ji 
min dihat bi wan re diketim 
tekiliyê û min dixwest ji zi- 
manê ‘wan’ baş fêm bikim. 
Hûn dikarin hinekî qala 
xwendevanên xwe jî bikin? 

Bi rastî îroj ez bawerim 
dibe çend îstîsna hebin lê ti 
kes nikare qala xwendeva- 
nên xwe bike. Ji ber ku hîn di 
wêjeya kurdî de her tişt li 
cihê xwe rûneniştiye.Weke 
siyaseta kurdan wêjeya wan 
jî di nav aloziyekê de ye. 

Di helbesta min de dika- 
rim bêjim ku gava ku rû bi rû 
li hin kesan rast têm xwe 
weke xwendevanekî min 
didin der. Lê problem ev e ku 
kes li ser berhemê kesekî na- 


nivîse. Carina ez ji xwe re di- 
bêjim ezê binivîsîm li ser 
helbestê. Lê bawer bikin ji 
bo min nivîsandina li ser hel- 
bestê ji nivîsandina helbestê 
zortir hat. Karekî pirr taybet 
e. Ji ber divê hûn ruhê wê 
helbestê hemû hîs bikin. Ev 
yek di çîrok û romanê de hê- 
santir e. 

Gelo hûn helbestên kurdî 
aniha ûyê 15 sal berê bidin 
berhev, helbest û helbestva- 
nên niha wê karibin barê 
helbesta kurdî hilgirin. 

Yên vî barî ragirin wê hel- 
bestvanên niha bin bêguman. 
Lê wê barên xwe çawa ragi- 
rin û wê çiqas giran be, ew jî 
dimîne ser şexs bi xwe. Sedî 
sed helbestvaniya kurdî li 
gorî 15 sal berê pêşketîtir e. 
Ev yek tiştekî diyalektîk e ji 
xwe. Di destpêkê de weke li 
her derê din, kesên ku hel- 
bestê dinivîsin pirr in lê 
kesên helbestvan dimînin 
hindik in. Ji bo helbestvaniya 
kurdî jî wê ev yek wisa be. 
Hûnpêşeroja WêjeyaKurdî 
çawa dibînin, xweziya we bi 
çi heye? 

Xweziya min bi tiştekî 
eman eman tune. Tiştan di 
çavên xwe de mezin nakim û 
heta ji destê min tê bi şiruştî 
dijîm. Pêşeroja wêjeya kurdî 
di destê wêjevanên rewşen- 
bîr de ye. Hûn dikarin bêjin 
ev çi ye! Mixabin her wêje™ 
van ne rewşenbîr e. Di hev- 


peyvîneke Ebdullah Peşêw 
de ez hîn bûm ku li başûr 
nêzî pênç hezar wêjevan (!) 
ji dewletê meaş distîne. Di 
vir de ferqa rewşenbîr û wê- 
jevan baş derdikeve holê. 
Wekî hûn dizanin werger jî çê 
dibin, lê wergerên helbestê ji 
zimanê din bo kurdî kêm in, 
herwiha di wergerên helbes- 
tên kurdî bo zimanên din jî 
kêmasî heye. 


Lê wê hêdî hêdî ew tişt jî bê 
fêmkirin. 

Di demek nêz de an demek 
hinekî dûr de projeyên we çi 
nin, an hûn çi xeyal dikin ji 
bo nivîsandina helbestê ? 
Min bi kîjan xeyalî çawa 
dest pê kiribe hîn wisa di- 
dome. Heyecana destpêke 
pirrtir e, lê bi her helbestê 
fêm dikim ku heyecan û 
xeyal didome. Xeyala min ev 


"Pêşeroja wêjeya kurdî di destê 
wêjevanên rewşenbîr de ye. Hûn 
dikarin bêjin ev çi ye! Mixabin 
her wêjevan ne rewşenbîr e." 


Bi rastî ji bo vê mijarê ni- 
karim zêde tiştekî bêjim ji 
ber werger ne karê min e. 
Divê wergêrên kurdî jî zêde 
bibin. Ev yek bi bazarê re te- 
kîldar e. Vaye ji ber hin pro- 
duksyon û televizyonên 
weke TRT-6 zêde jî dibin. 
Kesên bi peran vî karî dikin 
jî zêde dibin. Ev yek ji bo 
ziman ne xerab e. Lê îroni- 
yekê jî bi xwe re tîne. Kesên 
wergêr weke xwediyê zi- 
manê kurdî tê dîtin, mixabin. 


e ku zarokên kurdan bi hel- 
bestê û têr şîr mezin bibin. 
Têkiliya we û helbesta beşên 
welêt en din çawa ye. 

Bi rastî ev mijar pirr tevli- 
hev e. Têkevim vê meseleyê 
rûpelê rojnameyê têr nakin. 
Ji ber alfebeyê zêde tekiliyek 
xurt tune. 

Hinek rexneyên we di der- 
barê rewşenbîrî de, di weşa- 
nan de derketin. Têkiliya 
siyasetê û wêjeya kurdî çi ye? 
Li welatekî bifikirin ku li 


hember desthilatdarekî hûn 
serî radikin û bi amûrên wî 
tevdigerin. Hewceyî serhil- 
danê namîne wê gavê. Li 
mala xwe rûnê û tenê bi zi- 
manê xwe bipeyîve, bi ya 
min mûteberdir e. Siyaset di- 
kare wêjeya kurdî pirr xurt jî 
bike û wekî aniha pirr qels jî 
bike. Aniha qels e, ji ber ku 
em bi saya serê wan li ser 
avê dinivîsinin. Ka bipirsin 
bê çend siyasetmedarên kur- 
dan çend hep pirtûkên kurdî 
xwendine. Bi rastî hewce na- 
bînim li ser vê meseleyê tiş- 
tekî zêde jî binivîsim. Her 
kes karê xwe dike. Ez bi 
kurdî dinivîsim û ew camêr 
û canikana bi tirkî dixwînin! 
Av wê cihoka xwe bibîne... 
Çarîn an beytikek helbest- 
karekî din ku pir ketiye serê 
we hûn dikarin bibêjin. 

Ji Omer Heyyam pir hez 
dikim. 

Şêxmûs Sefer di sala 1977’an 
de li Mêrdîn ’ê ji dayîk bûye. 
Zarokatiya wî li gund derbas 
bûye. Piştî dibistana seretayî û 
navîn ji bo ya amedehiyê çûye 
Stenbol’ê. Çar sal jî li wir 
maye. Piştî dibistana du salan 
li Azadiya Welat xebitiye. Şêx- 
mûs niha li Amed ’ê dijî û ji bilî 
mijûlbûna bi wêjeyê, seroka- 
tiya sendîkaya karmendan jî 
dike. heta niha pirtûkek wî ya 
helbestê bi navê “Bîstan hatin 
derdan “ hatiye çapkirin. 


Zarok li benda mezinan namînin: 


Rojnameya "Dengê Zarokan" derxistin 


Dengê Zarokan yekta rojnameya zarokan a bi kurdî ye ku di temamî ji aliyê zarokan tê amadekirin. 


Amed - Zarokên ku ji ali- 
yê Navenda Perwerdeya Şa- 
redariya Baglar’ê alikariyê 
werdigrin, rojnameyeke 8 rû- 
pelî bi zimanê kurdî û tirkî 
çap dikin. Xebatkarê naven- 
dê Senar Ataman diyar kir ku 
armanca wan ew e ku zaro- 
kên kolanan têxin nav xebatê 
û hunera wan derxînin holê. 

Rojnameya Dengê Zarokan 
ye-kem rojname ye ku ji aliyê 
zarokan ve tê amadekirin û 
çap dibe. Ataman dibeje be- 
riya ku ew rojnameyê çap 
bikin, wan lêgerîneke berfireh 
kiriye û li ser vê bingehê wan 
dest bi xebata xwe kirine. 

Mijarên rojnameya Dengê 
Zarokan ji aliyê zarokan bi 
xwe tên amadekirin. Di roj- 
nameyê de mijara mafên za- 
rokan, mafê jiyanê, li cîhanê 
mafên mirovan, hevpeyvî- 
nên bi zarokan re, çîrok û 
gelek cureyên nûçeyên din 
cih digirin. 

Ataman got ku pirsgereka 


wan a herî mezin ew e ku 
zarok nikarin bi hêsanî zi- 
manê dayîkê bixwînin û bi- 
nivsînin. Sedem jî ew e ku 
zarok bi zimanê zikmakî per- 
werde nabin: “Ji ber vê yekê 
em giringiyê didin zimanê 
kurdî. Naveroka rojnamê ge- 
lekî dewlemend e. Di name- 
yên ku ji aliyê zarokan ve tên 
şandin, gelek babetên balkêş 
hene, mirov dikare rojna- 
meke 16 rûpelan ji wan na- 
meya çap bike.” Di dema peş 
de navend plan dike ku li ser 
fotografkişandinê û rojname- 
vantiyê jî zarokan perwerde 
bike. 

Hejmara sêyemîn li kola- 
nên Bagler’ê hat belavkirin 

Rojnameya Dengê Zaro- 
kan me-hê carekê derdikeve 
û di şahiyeke taybet de li 
taxa Kaynartepe a ser bi şa- 
redariya Bagler’ê hat nasan- 
din. Zarokên ku ji Navenda 
Perwerdeya Bagler’ê alîka- 


riyê dibînin, bi muzîk û go- 
vendê beşdarî şahiyê bûn. 
Zarokên beşdar li taxa Kaya- 
pinar û Caddeya Sakarya 
Dengê Zarokan belav kirin û 
ji hêla şêniyan taxê ve bi 
germî hatin peşwazîkirin û 
eleqetek mezin hat nîşandan. 
Di şahiyê de nêzîkî 800 heb 
ji Dengê Zarokan hatin be- 
lavkirin. 

Hemû nivîsên Dengê Za- 
rokan ji hêla zarokan ve tên 
nivîsandin û amadekirin. Di 
hejmara vê carê de babetên 
weke “zarokên ku bûne qur- 
banê yasaya li dijî terorê 
(YDT)”, cejin, aştî, bûyerên 
ji jiyana zarokan, cîhana xe- 
yalên zarokan, cih digrin. 
Her di vê hejmarê de hev- 
peyvînek bi mamosteya zi- 
manê kurdî Medya ya 10 salî 
jî cih girtiye. Di demek kin 
de Dengê Zarokan wê xwe bi 
rêya întemetê jî, di jêr navnî- 
şana www.baglar.bel.tr de, 
bighînî zarokan. 



‘Dengê Zarokan ” li kolanên Amed’ê rastî eleqeyekî mezin tê. 


(Wêne: Rûdaw) 

EVDÎLA KOÇER 


Hollywood û Bollywood 
li Berlinale gihiştin hev 

Surprîzekî festîvalê ku di roja duyan de bala 
sînemahêzan kişand ser xwe, filmê navdar yê 
Fritz Lang, "Metropolis" bû. 


Berlin (Rûdaw) - Van ro- 

jan stêrkên sînemaya cîhanê 
li Berlîn’ê kom bûne bo ku 
fîlmên xwe yên nû pêşkeşî 
cîhanê bikin. Lîstikvanên 
navdar yên weke Pierce 
Brosnan, Ewen McGregor, 
Kajol Devgan û Shah Rukh 
Khan rengekî navnetewî 
didin Festîvala Filman a 
Navnetewî a Berlîn’ê “Ber- 
linale”. Brosnan und Mc- 
Gregor roja înê fîlmê Roman 
Polanski “The Ghost Writer” 
û stêrka Bollywood’ê Shah 
Rukh Khan jî filmê xwe 
“My Name is Khan“ peşkeş 
kirin. 60. Festîvala Filman a 
Navnetewî a Berlîn’ê “Ber- 
linale” pêncşema borî bi 


filmê çînî “Tuan Yuan” (Ji 
hev cuda, bi hev re) dest pê 
kir û wê heta 21 ’ê vê mehe 
bidome. Bi giştî derdora 400 
fîlm wê bên peşkeşkirin û 
fîlmên serketî wê bi “Hirça 
Zêrîn” û “Hirça Zîvî” bên 
xelatkirin. Tê çaverêkirin ku 
20 hezar mêvanên taybet ji 
120 welatan û derdora 4200 
rojnamevan ji 100 welatan 
di dema festîvalê de berê 
xwe bidin Berlîn’ê. 

Surprîzekî festîvalê ku di 
roja duyan de bala sînema- 
hêzan kişand ser xwe, fîlmê 
navdar yê Fritz Lang, “Met- 
ropolis“ bû. Filmê bêdend 
Metropolis ku yek ji navdar- 
tirîn filmê science fîction e, 


di sala 1927’an de hatibû ki- 
şandin û demek dirêj beşik ji 
film winda bûbû. Di sala 
2008’an de beşê film yê 
windabûyî li bajarê Arjen- 
tîn’ê, Buenos Aires hat dîtin 
û piştî restorasyonê film bo 
cara yekê dîsa li Berlinale 
hat nîşandan. 

Çend favorîtên îsal bo 
“Hirça Zêrîn” filmê Roman 
Polanski “The Ghost Wri- 
ter”, “Jud SûB - Film ohne 
Gewissen”, “Der Rauber”, 
“Shuttler Island” bi lîstikva- 
niya Leonardo DiCaprio, 
filmê Shah Rukh Khan “My 
Name is Khan” û fîlmê li ser 
jiyana sê Musulman’ên li 
Almanya’yê “Shahada” ne. 


Karîkaturîst inayet Dîko li 
herêma Kurdaxê (Rojavayê 
Kurdistanê) hatiye dinyayê. 
Xwendina xwe li bajarê He- 
lebê (Peymangeha Elektro- 
nik) xwend û li dawiyê ji ber 
sedem û behaneyên rêjîma 
Sûriyê ji xwendinê tê bi dûr- 
xistin. Ev demek dirêj e, bi 
karîkatûrên xwe ve bala ci- 
vaka kurd dikşîne ser xwe. 
Meseleyên siyasî, serkeftin û 
binkeftinên kurdan ji karîka- 
tûrên wî re dibin mijar. Li 
gorî gotina wî, ew pir ji ken 
û tinazan hez dike. Belê di 
derbarê gelek pirsên din de 
înayet Dîko ji Rûdaw’ê re 
axivî. Li ser destpêka karê 
hunera karîkatûrê, Dîko 
diyar dike ku destpêkirina 
hemû huneran jî zehmet e, 
“lê“ dibêje ku mirov biza- 
nibe ka di çi demê de dest pê 
kiriye, “Ji ber pêlên hunerê li 
pey hevin û sermedî ne, ne 
diyar in mirov pê nahise, lê 
wek dema di bîra min de 
maye, ez hîn biçûk bûm û 
diçûm dibistana pêşîn li 
gundê me, di salên heftiyan 
de, min bi rejî û perçeyên ko- 
mirê form û dîmenên heva- 
lên xwe li ser lat û diwar û 
quncikên malan çêdikirin...” 

Piştî vê yekê behs dike 
gava wî ew sûret xêz diki- 
rin,hemû zarokên gund li ser 
serê wî diciviyan, “Kenê 
wan ber bi esman ve diçû û 
min fêm dikir ku min diştek 
afirand û ez jî dadiketim dî- 
lana ken û henekan. Û hêdî 
hêdî ev huner bû parek ji ji- 
yana min...” 

Karîkatûrê, maneya hu- 
nera karîkaturê, ji xwe re 
wekî fabrîkayeke biçûk bi 
nav dike, “Çiqas tiştekî 
mizin be, ramanek giran be, 
romanek qalind be û avis be, 
felsefeyek bi hêz be, tiştekî 
bilind û xort be, ew fabrî- 
keya karîkatûr dikare di çend 
xêzan de û bi awayekî hesanî 
wan hemû tiştan formole û 
nazik û tenik bike. Û bê zeh- 
metî û westandin sêrkiriyên 
hunera karîkatûr wan hemû 
tiştan fêm bikin, çi zarok bin 
ûçijî pîrbin!” 

Elementên di destên 

karîkatûrîst divê nakokî 

û tevlihevî be 

Li ser mîzaha reş ya di ka- 
rîkatûrên xwe de jî destnîşan 
dike ku gava mirov li tabloya 
hunerê bi giştî binêre wê bi- 
bîne ku huner bi xwe ney- 
nika jiyana civakî û siyasî 


Karîkaturîst înayet Dîko: 

Rewşenbîrên me ji rexneyan ditirsin, 
lê ji mizdanê gelek hez dikin! 


"Kew nîşana kurdan e, û kew jî birayê xwe bi dehfa nêçirvaniyê dixe, rewşa me 
kurdan ev e, xwefiroşî, durûtî, xizmetkariya ji cîranan re, ne qebûl kirin, birakujî, 
partîtî, ez ezî, pûtperestî ye. û gelek tiştin din ku nayên gotin..." 


ye, “Loma jî belkî drama 
bêhtir para xwe daye xêzên 
min. Mizahî, tirazî, ken, ko- 
medî, berevajiya hêbet û for- 
man, ji bingeh û damarên 
xêzkirina karîkatûr e, ango 
divê elementên di destên ka- 
rîkatûrist bi xwe, nakokî û 
tevliheviya jîn û jiyanê bin, 
ta ji wan liv û herdemiya 
pêlên jiyanê bikaribe enca- 


meke baş derî ne û biafi- 
rîne...” 

“Gelo tu li mîzaha polîtîk 
çawa mêze dikî? Divê hiş û 
sînorê mîzahê çawa be?“, li 
ser vê pirsa me jî inayet Dîko 
dibêje ku xêzkêşiya siyasî gi- 
rêdayî jiyana siyasî ye, “Gi- 
rêdayî çanda welatan e, 
girêdayî felsefeya dan û stan- 
dinê ye, girêdayî azadiya fikr 


û hiş û ramanê ye, girêdayî 
destûr û qanûnên desthilat- 
dariyê ye. Lê mixabin ev 
pîvan hemû li bejn û bala me 
kurdan nayên. Jiyan bi sînor 
e ,bav bi sînor e ,mixtarê 
gund ji te re bi sînor e, civak 
bi sînor e, bajarê te, dibistana 
te, leşkeriya te, gerîlatiya te, 
pêşmergahiya te, dostantiya 
te, û li dawî berpisiyarên te 


yên partiya te hemû reqîb û 
sînor in, li quncikên xewnên 
te cellad û zebanî razayî ne, 
rewş ev e...” 

Meydana rewşenbîrên 

kurd hîn wek sedsala 

bihûrî ye 

Di berdewamiya axaftina 
xwe de rexneyên tûj li rew- 
şenbîrên kurd digire û dibêje 
meydan û seyrangeha rew- 
şenbîrên kurd hîn wek sed- 
sala bihûrî ye, “Gelek 
minakên min hene, min 
gelek kesên siyasî û rewşen- 
bîn xêz kirin û yek caran jî bi 
awayekî nivîskî min dihanîn 
ser ziman, lê mixabin di en- 
camê de derket ku dostantî 
kêm dibe, ji ber ku rewşen- 
bîrên me gelek ji rexnan di- 
tirsin lê ji mizdanê gelek hez 
dikin...” 

Karîkaturîst Dîko balê di- 
kişîne ser ku heta niha ew ji 
xêzkirina karîkatûrekî xwe 
poşman nebûye, “Ji ber ku ez 
bi ya xwe xêz dikim, wêre- 
kiya min heye ku bi xêza 
xwe re şer bikim.. Gelekan ji 
min xwestin û daxwaz kirin 
ku ji dîlana û govendên wan 
re, ez xêz bikim, lê ji bilî dî- 
lana gundiyên xwe, sema û 


govendan ji kesan re 
ji ber ku strana lorke lorke ez 
ji gundiyên xwe hîn bûm, ne 
ji tu kesan...” 

Singa wî ji rexneyan re ve- 
kiriye, ew ji rexneyên xwen- 
devanan tu carî aciz nabe, ji 
bo vê yekê bangeke wî jî 
heye, “Ez bi dilekî vekirî û li 
pêş hemû pêlên ragihandinê, 
ez gazî gişan dikim, ka werin 
birano û rexnên xwe ji % 
100 li min bikin, lê bihêlin 
ku ez jî % 51 rexnan li we 
bikim...” 

Li ser awayên rexneyan jî 
dibêje ku ger ew bimeşe û 
serê wî rastî darekê yan pîki- 
nekî ji darê were, ew kêfx- 
weş dibe, “Lê gava lingên 
min rastî kevirekî were ez 
gelekî aciz dibim...” 

Paşê sohbeta me vedigere 
ser klîşeyên civaka kurd, li 
ser vê yekê Karîkatûrîst 
Dîko ji me re wê meseleya 
meşhûr ya kewê vedibêje, 
“Kew nîşana kurdan e, û kew 
jî birayê xwe bi dehfa nêçir- 
vaniyê dixe, rewşa me kur- 
dan ev e, xwefiroşî, durûtî, 
xizmetkariya ji cîranan re, ne 
qebûl kirin, birakujî, partîtî, 
ez ezî, pûtperestî ye. û gelek 
tiştin din ku nayên gotin...” 

Xesûya Celal Talabanî Gelawêj Xan: 

Hemû zarokên min bi aliyekê 
û Mam Celal jî bi aliyekê 

Ez hemû xwarinekê dizanim çêbikim, hemû zarokên min ji 
xwarinên min hez dikin, Mam Celal gelek ji xwarinên min 
hez dike, bitaybet birincê ku ez çêdikim. 



Gelawêj Salih Fetah (Wêne: Rûdaw) 


WOMES'S 

FII M IISII>AI 

Yekîtlya Jlr>ên RufdîstJin'ê 
WamEn Union oî Kurdilslan 
tawar F-alact, 11 Strcet, 


T«|;O7S01 

Ku rrfîstan 



Li Silêmanî festîvala 
fîlmên jinan 


SAMAN HEME XERÎB 

Silêmanî - Gelawêj Salih Fetah 
sala 1930'an li bajarê Musil ji 
dayîk bûye û sala 1947’an ligel 
Mamoste Ibrahîm Ehmed’ê nivîs- 
karê romana ‘Janî Gel’ zewiciye, 
xwediyê pênc keç û 2 kuran bi 
navên: Hêro, Helo, Şanaz, Hetaw, 
Hawkar, Kurdê û Lîloz e. Gelawêj 
Salih 17 roman nivîsandine û beşek 
ji berhemên wê bo zimanê erebî ha- 
tine wergerandin. Gelawêj diya 
Hêro Xan yekem a iraq’ê, di yeke- 
mîn hevpeyvîna xwe de ligel heftî- 
nameya “Nim Nim” ku Rûdaw 
diweşîne, amaje dide vê yekê ku ji 
nivîsîna mijarên rojnameyên îro ên 
Herêma Kurdistan’ê û tevlihevki- 
rina cilûberên kurdî ên jinan hêrs e, 
herwiha tekez dike ku ew ji zavê 
xwe ango Celal Talabanî pir hez 
dike û rêz û hurmeteke taybet ji wî 
re heye û dibêje: “Hemû zarokên 
min bi aliyekê û Mam Celal jî bi 
aliyekê, ez ewqas jê hez dikim.” 

Gelawêjxan, navbera te û siyasetê 
çawa ye û çawa heta niha te çi post 
û berpirsyarî nebûye? 

Ez ji siyasetê têr bûme, ji ber ku 
her ji temenê zarokiyê ez li mala 
xalê xwe mezin bûm, xalê min 
Hemze Ebdula damezrênerê Par- 
tiya Demokrata Kurdistan’ê bû, 
lewra ji zarokiyê ve ez di rewşeke 
siyasî de mezin bûm. Piştre ez bi 
Mamoste Ibrahîm Ehmed re zewi- 


cîm ku ew jî her mijûlî siyasetê bû, 
li peyre ji ber Mam Celal û keça 
min Hêro heta niha jî her di rewşa 
siyasetê de dijîm. Ez endama tu 
partî û rêxistinekê nebûme, lê tu de- 
mekê di çepera xebat û tekoşîna 
kurd neveqetiyame û li ser kurda- 
yetiyê min gelek êş û derd kişan- 
dine, çaxê ez zarok bûm em 
dûrxistin bo Ekef li parêzgeha Dî- 
waniye, piştre em ji bo Besre, 
Bexda û Kerkûk’ê dûr xistin, bi se- 
dema siyaset û kurdayetiyê kêm ba- 
jarên Kurdistan û iraq’ê hene ku 
min nedîtibe. Heta em di Kurdis- 
tan’ê de bûn, me qet dû salan ser- 
hev di avahiyekê de jiyan nekir, 
heta em derbiderî welatên Sûriya, 
Misr û îran’ê jî bûne, bo cara dawî 
êdî em li Birîtanya niştecih bûn. 
Pêşmerge û Kurdistan ji bo we 
sembola çi tiştî ne û tên çi wate- 
yekê? 

(Digirî) Pêşmerge kesê/a herî 
pîroz e û bi xwîna wan ya geş roja 
îro ji me re pêk hatiye, lê mixabin 
heta niha bi awayê pêwîst xizmet bi 
malbat û kesûkarên Pêşmergan ne- 
hatiye kirin, Kurdistan jî rih û canê 
me ye. 

Peywendiya te ligel zavê te (Celal 
Talabanî) çawaye? 

Her pirs neke, hemû zarokên min 
bi aliyekê û Mam Celal jî bi ali- 
yekê, ez ewqas ji wî hez dikim. 
Peywendiya navbera we wekxesû 
û zava ye an têkiliyeke hevalane 
ye? 


Berî ku em Hêro bidin wî û bi 
hevre bizewicin, min Mam Celal 
nas dikir û wî berdewam hatin û 
çûna me dikir, ciwanekî ciwan yê 
rewşenbîr û bi exalq û welatparêz 
bû. Bi rastî min û Mamoste Îbrahîm 
pir jê hez dikir, di şoreşa Partî de 
ligel bavê Hêro bû. 

Hun bi çi navekêgazî hev dikin? 

Ez her ji wî re dibêjim Mam 
Celal û ew jî ji min re dibêje Gele- 
xan. 

Kî navê te danî Gelawêj? 

Bavê Hêro ev nav li min kir, ji 
ber ku di destpêkê de navê min Sa- 
cîde bû, piştre Mihemed ê xalê min 
bi zorî navê min kir Jiyan, piştî ku 
em ji bo deverên jêr ên îraq’ê bo 
nav Ereban hatin dûrxistin, car din 
ez bi navê Sacîde gazî dikirim. 
Dema ez ligel Mamoste Îbrahîm 
Ehmed zewicîm, wî navê kovara 
xwe ango Gelawêj li min kir. 

Te çawa biryar zewacê ligel Ma- 

moste Îbrahîm Ehmed da? 

Îbrahîm ligel Hemze yê xalê min 
di nav PDK’ê de kar dikir û gelek 
jê hez dikirin, ji ber ku mirovekî 
hêmin û rewşenbîr bû, dema hat bo 
xazbîniya min (dikene), ez jî dicîh 
de razî bûmû min bersiva erê da. 

Tu ligel nivîsînê çawayî? 

Gelekî baş im, niha jî berdewam 
dixwînim û dinivîsim. 

Çend pirtûkên te hene? 

Min 17 pirtûkên çapkirî hene ku 
piraniya wan roman û çîrok in, her- 
wiha pirtûka serpêhatiyên min, ku 
niha berga yekem a wê di bazarê de 
ye û mijûl im berga dûwem jî dini- 
vîsim. Ez herwiha liser romanek bi 
navê ‘Dîwarê hundirê avê’ kar 
dikim. 

Ango heta niha jî tu berdewam di - 

nivîsî? 

Bêguman her dinivîsim, lê ez 
gelek ji nivîsîn îro hêrs im, hin pey- 
van bikar tînin ku bixwe jî nizanin 
wateya wan çiye, başe ew ji bo kî 
dinivîsin? Birastî şêwazê nivîsîna 
rojnameyan pir xerab û tevlihev e. 

Êdî tu li çi tiştekî din hêrs dibî? 

Ez bi cilûbergên niha ên jinan 
hêrs dibim ku binavê modelan kin- 
cên kurdî tevlihev kirine, ew ne ci- 
lûbergên kurdî ne, eger li welateke 
din bûya, diviya dîzaynerên wan ci- 
lûbergan bihatana cezakirin, ji ber 
ku kinc tevlihev kirine. 

Tu çi li înternetê dizanî? 

Erê çawa nizanim, ez her bixwe 
E-maîlan dişînim bo zarokên xwe û 
serdana malperan dikim, ew jî (in- 
temet) para xwe dema min digire. 

Tu çi xwarinekê dizanî çê bikî? 

Ez hemû xwarinekê dizanim çê- 
bikim, hemû zarokên min ji xwari- 
nên min hez dikin, Mam Celal 
gelek ji xwarinên min hez dike, bi- 
taybet birincê ku ez çêdikim. 

Têbinî: Ev hevpeyvîn di hejmara 
dawî (10) a heftenameya ‘Nimnim ’ 
hatiye çapkirin ku Kompanya 
Rûdaw derdike. 


Silêmanî (Rûdaw) - Yekîtî- 
yên Jinên Kurdistan’ê di 8’ê 
Adar’ê de Roja Jinên Kedkarên 
Cîhan’ê de festîvala fîlman lidar- 
dixe. Mijara fîlmên ku vê tevlî 
festîvalê bibin, divê li ser jinê be. 
3. Festîvala Fîlmên Kin yên ku di 
Salona Awar ya Silêmanî de tê li- 
darxistin de, yên ku dixwazin 
beşdarê festîvalê bibin, divê heta 
26’ê Sibat’ê serî lêbidin. 

Festîvala ku di 8’ê Adarê Roja 
Jinên Kedkar ên Cîhanê de tê li- 
darxistin de, di beşa senaryoya 
herî baş, derhêner, lîstikvanê jin 
û mêr û wekî din jî li ser dokû- 
mentera herî baş wê xelatan bide. 

Fîlmên ku tevlî festîvalê dibin 
wê ji alîyê komîyonekî pispor ve 
bê hilbijartin. Li gor komîsyona 
festîvalê şertên tevlîbûnê wiha 

ye: 

• Fîlm divê li ser jinê be. 

• Divê bi sîstema (35 ml-HD- 
DV) hatibe amadekirin. 

• Fîlm divê ji 35 deqîqeyan di- 
rêjtir nebe. 


• Divê fîlm di navbera sala 2007 
û 2010’an de hatibe amadeki- 
rin. 

• FîlmênkuliKurdîstan’êhatîye 
amadekirin, divê li tu cihî ne- 
hatibe nîşandan. 

• Fîlmên ku tevlî festîvalê dibin 
û yên ku bên qebul kirin jî ji bo 
arşîva festîvalê vê bê parastin. 

• Divê naveroka fîlm û hinek 
wêneyên fîlm li ser du CD bê 
kopîkirin û şandin. 

• Fîlmên ku ne bi kurdî bin, divê 
bên wergerandin. 

Fîlmên ku ji 35 deqîqeyan di- 
rêjtir be vê weke fîlmê mêvan wê 
bên nîşandan. 

Kesên ku dixwazin tevlî festî- 
valê bibin, bi rêya e-maîl û tele- 
fonê dikarin agahîyên berfireh 
bistînin. 

Ji bo agahiyê: 

Yekîtîya Jinên Kurdîstan’ê 
(Women Union of Kurdistan), 
Tawar Palace, 11 Street, Sile- 
manî, tawarfes@yahoo.com, 

Tel: 07501145509. 


Dû jinên din jî (xwe) kuştin 

Amed (Rûdaw) - Li navçeya Muş’ê Bulanik’ê bûka 14 (!) salî bi 
navê Hawa Ûzum di mala xwesiya xwe de dawî ji jîyana xwe anî. 
Havva Ûzum 3 meh berê bi Burhan Köroglu a 23 salî re hatibû zewi- 
candin. Ji bo ku sedema mirina Hawa Ûzum bê tespîtkirin, ji alîyê 
serdozgerîyê lêkolîn dest pê kir. 

Li Amed’ê nêzîka navçeya Bismil’ê jî cesedê keçek bi navê Emine 
Aydeniz a 22 salî hat dîtin. Aydeniz ku di ava Dîcle’yê de fetisandî 
hat dîtin, xwendekara zanîngehê bû û ji bo betlane hatibû Bismil’ê. 

Rudaw 


Armanc almanî li Kurdistan'ê bibe zimanê zanistê 


Enstîtuya Goethe û saziyên din hewl didin ku rê pesh zimanî almanî vekin, da ku bibe zimanê xwendinê. 




mL K ui jmwm 


li Enstîtuya Goethe fêrî zimanê almanî dibin. 


ROBERT CHATTERJEE 

120 ciwanên ku li baxçeyê dibis- 
tanê hatine cem hev, bi almaniyekê 
pirr paqij li ser bajarên Munster, 
Frankfurt, Bochum û Berlin diaxi- 
fin. Ew li Almanya mezin bûne, te- 
menên wan di navbera 10 û 17’yan 
de ye û ew li Dihok’ê xwendevanên 
Dibistana Nohat in. Dêbavên wan 
demekê wek pênaberên siyasî li Al- 
manya jiyanê, lê ew ji sala 2004’an 
ve hatine Kurdistan’ê ku ji bo nûva 
avakirina welatê xwe alîkarî bikin. 

Ew ciwan li vir xwe li welatê 
xwe hîs nakin. Ew yekser pasapor- 
tên xwe nîşana me didin. Dîlan 17 
salî ye û çar salan li Dihok’ê dije. 
Dîlan dibêje, “Li vir tiştê ku em bi- 
karibin bikin nîne. Ez ditirsim ku ez 
almanî jibîr bikim. Lewra li vir qet 
dersa almanî nîne. Ji ber wê ez dix- 
wazim piştî bekelorya (diplomaya 
amadehiyê) biçim Almanya û za- 
ningehê bixwînim.” 

Nûnerên Karûbarê Berdêl yê 
Akademîsyenên Alman (DAAD), 
Enstîtuya Goethe û Navenda 
Ziman “Testdaf’ Başûrê Kurdis- 
tan’ê ziyaret kirin û hefteyekî hev- 
dîtinan pêk anîn. Ji wan hevdîtina 
yek bi xwendevanên Dibistana 
Nohat bu. [...] Armanca vê şandeyê 
ew e ku li Kurdistan’ê almanî wek 
zimanekê biyanî di dibistanan de 


were xwendin û di zaningehên Al- 
manya û Kurdistan’ê de hevxebat 
pêk were. Armanca wan ya dûr ji 
ewe kû zaningeheke alman - iraqî 
were ava kirin. 

Ji bo endezeran hewceya 

hînbûna almanî heye 

Li Kurdistan’ê sê sale ku li çar 
dibistanan tevî ingîlîzî û erebî al- 
manî jî tê hîn kirin. Ji bo dersên al- 
manî Enstîtuya Goethe alîkarî dike. 
Ji wan dibistanan yek li Hewler’ê 
Dibistana Gara ye. Mamosteyên 
dersa almanî kurd in. Li Kurdis- 
tan’ê û iraq’ê almanî zêde nayê ter- 
cîhkirin. Lewra li gor seroka 
Buroya Goethe “Dialogpunkts” Ju- 
dith Mirschberger, li vir têra xwe 
wergerên zimanê almanî hene, 
ango kesên almanî bizanibin, ew 
nikarin di wî warî de kar bikin. Ji 
aliyê din dîplomayên kursên ziman 
û yên dibistanan, ji aliyê zaninge- 
hên Almanya’yê ve nayên qebûl 
kirin. Buroya Goethe “Dialog- 
punkts“ berî çend mehan li Hew- 
ler’ê hatiye vekirin. Ew dixwazin 
di sala 2010’an de dest bi kursên zi- 
manê almanî û testên ziman pêşkeş 
bikin. Ew bi xwe nikarin mamosta- 
yan perwerde bikin, lê dikarin wî 
warî de alîkarî bikin. 

Serokê şanda DAAD li ser wa- 
teya perwerdeya almanî got, “He- 


Almanya şandina penaberan bo Sûriye'yê ranawestîne 


bûna mamosteyên baş pirr girîng e. 
Lê divê dahatiyê de almanî li vir zi- 
manê zanistî yê duyemîn be.” 

Li vir mirov ji sifirê destpê dike. 
Lewra li hemû iraq’ê tenê Zanin- 
geha Bexdayê kursên almanî hene. 
Serokê Navenda Ziman “Testdaf’, 
Hans-Joachim Althaus dibêje, “zi- 
manê almanî ji bo endezyar, doktor 
û înformatîkzanan hewce ye.” Di 
çenteyê Hans-Joachim Althaus de 
CD’yên hînbûna ziman yên “De- 
utsch Uni Online” (DUO) hebûn. 
[...] Bi vê bernameyê xwendevan 
dikarin li cîhê xwe li ser înternetê 
almanî hîn bibin. Lê li îraq’ê li her 
cîhî îmkana înternetê nîne. Ji aliyê 
înternetê îmkanên Kurdistan’ê baş- 
tir in. Ji ber wê ji zaningehên Hew- 
ler, Dihok û Suleymani’ye dixwa 
-zin wan îmkanê bi kar bînin. 


Li Kurdistan’ê kar kirin, 
lê li ser Iraq’ê fikirîn 

Pirsgirêka hînkirina almanî di 
gera Wezîrê Dervê yê Almanya yê 
berê Frank-Walter Steinmeier ya 
meha Sibat a 2009’an de jî hatibû 
rojevê. Frank-Walter Steinmeier li 
Bexda’yê bi wezîrê xwendina bi- 
lind yê iraq’ê jî hevdîtin pêk anîbû. 
Nûnerên DAAD’ê di hevdîtinan de 
daxwaz kirin ku wek prensîp divê 
ew bemame li tevaya îraq’ê werin 
pêk anîn. Nûnere DAAD Gerold 


got, “em her tim ji hevkarên xwe 
yên ereb re dibêjin ku em ji ber 
rewşa ewlehî li Hewler’ê ne, ne li 
Bexda’yê. Ji aliyê din em li Kurdis- 
tan’ê dikarin karên xwe baştir û 
zûtir pêk bînin.” 

Hikûmeta Herema Kurdistan’ê 
hewl dide ku DAAD li Kurdistan’ê 
buroya xwe veke. Wezîrê Xwen- 
dina Bilind yê Kurdistan’ê idris 
Salih her roj bi şandeya DAAD re 
hevdîtinan pêk tîne û li ser potansi- 
yela zaningehên Kurdistan wan 
agahdar dike. Di van salên dawî de 
li Kurdistan’ê her ku diçe hejmara 
zaningehan zêde dibe. 


teweyên Yekbûyî (UNHCR) doza 
mafê penaberiyê kiriye. Çîroka 
Xalid Kenco bû ku mijara rewşa 
mafên mirovan li Sûriye’yê - di 
nav de jî rewşa kurdan - xist rojeva 
siyaseta Almanya’yê. Di l’ê îlon a 
2009’ê Almanya Xalid Kenco ve- 
gerand Sûriye’yê. Ew li wir hat gir- 
tin, îşkencekirin û li gor bendê 
287’ê yê qanûna cezayan ji ber “be- 
lavkirina bi mebest a nûçeyên şaş 
an mezinkirî li derve“ doz li dijî wî 
hatibû vekirin. Ji bo vê tawanê ta sê 
sal zindan dikarin lê bên birîn. 

Ji ber ku di sala 2008’ê de di nav- 
bera Almanya û Sûriye’yê de pey- 
manek hat mohrkirin, ku li gor wê 


Armanca dûr avakirina 
zaningehekê alman - iraqî ye 

Rektore Zaningeha Dihok’ê, ens- 
tîtûyên zaningehê, salonên werziş û 
konferansan nîşana şandeya DA- 
AD’ê dide. Leza karên avakirinê li 
Kurdistan’ê pirr tesîrekê baş li ser 
Gerold kir, wî got, “pirr girîngtir e 
ku mirov wan avahiyan bi naverok 
û wesp tijî bike, ew kar jî wê gellek 
bidome. Ji bo wê jî pewîste bi za- 
ningehên Almanya re hevkarî pêk 
were.” 


© Zenith - Zeitschrift fûr den Orient 

Wergera ji almanî: Seyîdxan Kurij 


Keçên kurd tevî ala Kurdistan ’ê li dijî rejîma Sûriye ’yê dimeşin: “Em kurd in. Em netewek in. ’ 


Sûriye xwe mecbûr dike ku di ve- 
gerandina penaberên ji Sûriye’yê 
yên li Almanya’yê alîkar be, Xalid 
Kenco û komek welatiyên kurd bo 
Sûriye’yê hatin şandin. Ji ber ku 
dewleta Sûriye’yê bendên peymanê 
binpê kirin û hin ji wan kesan, di 
nav wan de jî Kenco, girtin û xistin 
zindanan, komek partiyên almanî 
yên oposîsyonê ji hikûmeta xwe 
doza rawestandina peymanê û ve- 
gerandina penaberan ji bo Sûri- 
ye’yê kir. Lê ew bi ser neketin. 

Hikûmeta almanî li ser rewşa li 
Sûriye’yê baş agahdar e. Endamên 
hersê partiyên CDU/CSU û FDP di 
civîna parlamenê ya pêncşema borî 


SÎRWAN H. BERKO 


Berlîn - Angelika Graf ji Partiya 
Sosyaldemokrat (SPD) bi nûçeyeke 
erênî dest bi axaftina xwe ya di Par- 
lamena Almanya’yê “Bundestag’ê“ 
de kir. Wê ji endamên parlamenê re 
eşkere kir ku welatiyê kurd Xalid 
Kenco ji Sûriye’yê reviya û li Tir- 
kiye’yê doza mafê penaberiyê ki- 
riye. Çend katjimêran berî ku 
civîna parlamenê li ser Sûriye’yê 
dest pê bike, malpera KurdWatch’ê 
nivîsandibû ku Kenco ji Sûriye’yê 
reviyaye, bi qaçaxî koçberî Tir- 
kiye’yê bûye û li Enqere’yê li cem 
Komîsarê Penaberan ê Bilind ê Ne- 


piştrast kirin ku li Sûriye’yê mafên 
mirovan tên binpê kirin û rêjîma 
Sûriye’yê kesên dijberî xwe diçe- 
wisîne. Lê dîsa ew naxwaze pey- 
mana bi Sûriye’yê re rawestîne. 
Hikûmet di wê baweriyê de ye ku 
kesên ku nikaribin di rêyên qanûnî 
re mafê penaberiyê bi dest bixin, 
gerek vegerin welatê xwe. Ji bo ku 
mirov mafê penaberiyê bistîne, qa- 
nûna almanî dibêje ku ne rewşa 
giştî ya welatê penaber giring e, lê- 
belê sedemên ku hiştine mirovek ji 
welatê xwe bireve û li Almanya’yê 
doza penaberiyê bike. Ango: Rew- 
şa taybetî ya penaber rola sereke di- 
lîze di doza penaberiyê de. 

Angelika Graf ji SPD diyar kir ku 
çendîn nîşanên di siyaseta derve ya 
Sûriye’yê de erênî bin, “lê mixabin 
di heman demê de nîşanên rewşa 
mafê mirovan li hundirê Sûriye’yê 
xerab in”. Ji ber vê yekê partiya wê 
ji hikûmeta almanî doz kir ku li gel 
YE di peywendiyên xwe yên bi Sû- 
riye’yê re zextê li ser Sûriye’yê pêk 
bîne, da ku rewşa mafên mirovan 


baştir bike û kesên dijber serbest 
berde. 

Parlamenter Ulla Jelpke ji partiya 
“Die Linke“ a çep helwesta hikû- 
meta almanî qet fêm nake. Die 
Linke jî mîna SPD û partiya Die 
Grûne a kesk doza rawestandina ve- 
gerandina penaberan ji bo Sûriye’yê 
kir. Jelpke ji Rûdaw’ê re got ku hi- 
kûmeta almanî di wê baweriyê de ye 
ku qanûn mafê herkesî diparêze û 
Sûriye’yê dema peymana bi Alman- 
ya’yê re mohr kiriye, soz daye ku 
mafên mirovan biparêze: “Rast e, di 
peymanê de hatiye nivîsandin ku 
divê Sûriye hemû peymanên mafên 
mirovan ên navte- weyî pêk bîne, lê 
ew berdewam van peymanan binpê 
dike.” Jelpke balê dikişîne ser kesên 
mîna Xalid Kenco, ku tenê ji ber 
beşdarbûna di xwenîşandanên li Al- 
manya’yê yên li dijî peymana Al- 
manya-Sûriye “di xeterê de ne ku 
ger ew vegerin Sûriye’yê, ew li wir 
yekser bên girtin û zor li wan bê 
kirin û ew bi têkbirina wêneyê Sû- 
riye’yê li derve bên tawanbarkirin.” 


Şertên Abonetiyê 


Ji bo salekî: Almanya, Belçîka, Awûstûrya, Fransa, 
Hollanda: 60 Euro • Swîsre: 120 CHF • Brîtanya: 60 
GBP Swêd (Schweden): 900 SEK • Danîmarka 
(Danemark): 600 DKK ■ DYA (USA): 100 USD 
Kanada : 120 CD • Tirkiye: 100 TL 

Ji bo şeş mehan: Almanya, Belçîka, Awûstûrya, 
Fransa, Hollanda: 30 Euro • S wîsre: 60 CHF • Brîtanya: 
30 GBP • Swêd: 450 SEK • Danîmarka: 300 DKK 
DYA (USA): 50 USD • Kanada: 60 CD • Tirkiye: 50 TL 


Ji bo Almanya: Rudaw Media GmbH 
Bank: Deutsche Bank Köln • Konto Nr: 2450161 
BLZ: 37070024 
Ji derveyî Almanya: 

IBAN: DE48370700240245016100 
BIC: DEUTDEDBKOE 
Navnîşan: 

Rudaw Media GmbH • Gutenbergstr. 63a 
50823 Köln / Almanya 
E-maîl: info@rudaw.de 

Rudaw 


Li Köln'ê rojek li gel Sîksên Hindistan'ê 

Kêm bêje, kêm bixwe, kêm raze! 


Tevî ku Sîksî tenê ji sedî sê ji xelkê Hindistan'ê pêk tînîn, lê di gelek waran de Siksî di rêzên peş de ne. 




Rojeva çapemeniya cîhanê 


Hefteya borî jî gelek rojname- 
yên navnetewî bala xwendevanên 
xwe kişandin ser bemameya atomî 
ya îran’ê û nîqaşên li ser embargo- 
yên li hemberî wî welatî. 

Rojnameya almanî ya aborî 
Handelsblatt nivîsandiye ku divê 
embargoyên ku li hemberî îran’ê 
bên danîn, li hemberî rêberiya 
îran’ê bin: ”Bi embargoyên kêr- 
hatî wê gangez be ku îran bo dest- 
jêberdana bernameya atomî bê 
dehfkirin. Bo vê yekê pêwist e ku 
zirar bighijê leşkeriyê û ne civaka 
sivîl. Û Rûsya jî dive heman benê 
Rojava bikşîne.” 

Rojnameya îngilîzî The Guar- 


dian jî nivîsandiye ku bernameya 
nukleyerî ya îran’ê di dema Şah de 
hatiye dêstpekirin. Di dema şerê 
1980’an de, piştî ku Saddam 
Hûsen bi çekên kîmyewî erîşî 
esker û xelqên sîvîl kir, li ba gelek 
îraniyan baweriya ku pêwîstiya 
wan bi hebûna çekên nukleyerî 
heye, xurt bûye. Heviya Xameney 
jî ew e ku dema îran bibe hêzek 
atomî, wê demê wê kesek nikaribe 
û cesaretê nebîne ku ji derve hewl- 
dana guhertina rejîma îran’ê bike. 

Rojnameya îsraîlî Haaretz jî li 
ser tekiliyên îran û Suriye’yê seki- 
niye û nivîsandiye: “Bernameya 
nukleyerî ya îran’ê ji bo heremê 
xeterek pirr mezin e. Ji bo ku îran 


almanî di hejmara xwe ya Sibat’ê 
de bi fîrehî li ser siyaseta nû ya Hi- 
kûmeta Tirkiye’yê rawestiye. Ber- 
pirsyara LeMonde diplomatique 
çapa îngilîsî, Wendy Kristianasen, 
di gotara xwe ya bi sernavê “Tir- 
kiye xwe nû difikire“ wiha nivî- 
sandiye: “Hikûmeta AKP’ê li 
Enqerê desthilata xwe ya hundurin 
bihêztir kir - herî zêde jî li ser he- 
sabê leşkeriyê. Ev yek jêre rê bo 
rolekê nû ya navbeynkariyê li he- 
rêmê jî vedike. Mîmarê vê siyaseta 
dervê jî Ahmet Davutoglu ye. Tir- 
kiye dikare di demeke nêz de bo 
Yekitiya Ewrûpa’yê balkêştir bibe. 

LeMonde diplomatique çapa 
kurdî jî cih daye kurdnase alman 
Prof. Dr. Udo Steinbach ku li ser 
rewşa kurdan sekiniye û di jêr ser- 
nivîsa “Mezintirîn pirsgirêka li pê- 


şiya siyaseta navneteweyî“ wiha 
nivîsandiye: “Yek ji pirsgirêkên 
herî mezin ên li pêşiya siyaseta 
navneteweyî ya sedsala 21. çare- 
serkirina “pirsgirêka kurd” e. Ev 
pirsgirêk beriya nêzî bi sedsalan 
dîsa xwe nîşan dabû. Dema împa- 
retoriya Osmanî sala 1918’an de 
hilweşiya, erdên wê ji nû ve hatin 
parvekirin. Ji bilî îran’a ku dewlet- 
bûna wê heta bi sedsala 16. diçe, 
kurd li dewletên nû çêbûyî parçe 
bûn. [...] Piştî jihevketina împera- 
toriya Osmaniya, ev cara pêşî ye 
ku helwestên sereke yên realîst 
yên ji bo çareseriya pirsgirêka 
kurd xwe nîşan didin. Pêkanîna vê 
her weha di destê kurdan de ye. Ji 
bo pêkanîna van di navbera vîzyon 
û rastiyê de divê ji lihevkirinê re 
amade bin.” 


MISTEFA ÇIWARTAYÎ 

Köln - Dema mirov ji deriyê pe- 
restgeha wan “Gûrdwara” dikeve 
hundir, li aliyê çepê stûneke bilind 
hatiye daçikandin, aleke pirteqalî 
ku dişibe ala dewletê, sembolek bi 
wêneyê du xenceran bala mirov 
dikşînin. Her Sîksek bê hundir 
destê xwe ser wê bermîla ku stûna 
alê tê de hatiye çikandin, dibe û 
tîne. Dîmenê perestgeha Sîksan ji 
gelek aliyan dişibe mizgefta Mu- 
sulmanan. 

Li derve pêlavan datînin û destên 
xwe dişon, êdî yê ku serqot be li 
derve serê xwe dinuxmîne û der- 
basî hundir dibe. Herkes dikare der- 
basî hundir bibe bi mercê serê xwe 
bipêçe û cigere û alkol pê re nebe. 
Di hundirê perestgeha de nêr û mê 
weke hev beşdarî nimêj û rûtualan 
dibin, lê jin li aliyê çep rûdinin. 

Di pêşiya perestgehê de, ku di- 
keve heman cihê minbera miz- 
gevtê, stûnekî rengîn hatiye xemi- 
landin û herdem baweşê dike û li 
jêriya wê kitêba pîroz a sîxan (Adî 
Grant) ku ji 1430 rûpelan pêk tê, 
hatiye danîn. Li aliyê çepê sê kes 
rûniştine û muzîkê lê didin û çend 
kes bi dengên nizim û bilind sirû- 
dan dibêjin. Her kesê ku derbasî 
hundir dibe bi razîbûna xwe hinek 
pereyan dixe sandoqekê û wek hev- 
karî pêşkêşî perestgehê dike. Piştre 
sicde dibe û diçe cihekî rûdine. Li 
perestgehê nîvro û êvaran xwarin tê 
çêkirin û Sîksî ne qels û hestyar in 
ger xelkên din jî biçin perestgehê û 
xwarinê li gel wan bixwin. 

Piştî xilasbûna nimêj û merasi- 
man, persat ku weke helawa kurdî 
ye, li ser amadebûyan tê dabeşkirin, 
êdî jin xwarin amadekirine û hinek 
mêr xwarinê li ser hemuyan dabeş 
dikin û hinek jî bi çaydaneke mezin 
herdem avê digerînin, piştre kesê 
bixwaze derdikeve û yê ku bixwaze 
dikare heta nimêja êvarê bimîne. 

Ji ber ku bingehên erkên serekî 
yên vê olê pênc in, lewma desteya 
serokatiya perestgehê jî pênc in. 
Oldarên sîksiyan nîn in û Adî Grant 


ljeJscUîiJork Eimc; 


ireekend 


Th.o- 




Dîmenek ji perestgeha Sîksan li bajarê Köln ’ê. 

çavkaniya bersiva hemû pirsiyaran 
e. Herçiqasî ku sîks ji sedî 3 ji xelkê 
Hindistan’ê pêk tînin jî, lê kesên 
herî girîng, pispor û endezyar û 
behremend in li Hindistan’ê. 

Di serdana Rûdaw’ê bo perest- 
geha bajarê Köln’ê de, me Serokê 
Perestgehê Stnam Sîng û hevsero- 
kên wî, herwiha Serokê Rêxistina 
Azadîxwaz ya Sîxan Reşam Sîng 
dît û wan bo me behsa vê olê û raz 
û nehêniyên wê kirin. 

Stnam Sîng derbarê ola sîksî 
wiha axifî: “Sala 1469’an Gûrû 
Nanak ev ol damezrand, civaka 
hindî çînayetî bû. Gûrû Nanak cara 
yekem got mirov hemû çînek in, 
herwiha yektaperestî anî holê. Bi 
baweriya Hindûsan xweda pirr in lê 
baweriya sîksan bi Xweda’yê yek û 
yekta heye.” 


Derheqê jimara zêde 
peykerên Xwedayan ku li 
tan’ê hene, jî wiha got: “Pût û 
ker li ba me nîn in, armanceke din 
ku ola Sîksî bo wê hatiye dirustki- 
rin xebatkirine bo dadmendî û bê 
cudahî di navbera Musulman û Ci- 
hûyan, yan Xiristyan û Budîstan e. 
Deh gûrûyên me hebûn û canên her 
yekî ji wan piştî mirina wî vegu- 
haztiye bo gurûyê piştî wî.” 

Gurû tê wateya mamoste, damez- 
rêner û rêberên Sîksiyan wek gûrû 
tên naskirin. Derbarê vê yekê ku 
çima tenê 10 gurû hebûn û piştî wan 
ti kes nebû gurû, Berpirsê Rêxistina 
Xebata Azadîxwaz a Sîksan li Al- 
manya Reşam Sîng dibêje: “Gurûyê 
dawî ku yê dehem bû Babbar 
Khalsa kitêbeke pîroz daye me û 
dema bi carekê koça dawî kir got 


min gûrûyekî din nayê, her 
pirsgirêkên we hebin hûnê çarese- 
riya wê di vê kitêbê de bibînin, ev 
kitêb destûr û yasaya jiyana we ye.” 

Herwiha derbarê cudahiyên ku di 
navbera herdu kitêbên pîroz ên Adî 
Grant û Dasin Grant de hene, Se- 
rokê Perestgehê Setnam Sîng wiha 
dibêje: “Pirseke dijwar e. Dasin 
Grant ji aliyê Gurû Gobend Sîng ve 
hatiye nivîsandin, di wê serdemê de 
ceng û ne aramî hebû û gelek tişt 
hatine têkelkirin ku li gel ola me 
naguncin. Hindograntî tê de ye ku 
baweriya me pê nayê.” 

Setnam Pal dibêje: “Dasin Grant 
piştî Adî Grant bi 110-115 salan ha- 
tiye nivîsandin û tiştên wiha tê de 
hene ku ti kes nizane kî nivîsan- 
dine.” Derbarê propagandên ereban 
ku dibêjin wek erkekî olî divê her 


(Wêne: Rûdaw) 

Sîksek Musulmanekî bikuje, piştî 
pêkenîneke zêde Setnam Sîng wiha 
axifî: “Em dijî her sitemkarekî ne û 
sitemê li ti kesî nakin, ger em bên 
tehdîtkirin, em bergiriya xwe di- 
kin.” Herwiha derheqê ku qaşo Gu- 
rûnak piştî sefera Mekke hizra 
damezrandina ola Sîksî kiriye, nav- 
birî got: “Berê bîra vê yekê biribû, 
lê dema li Mekkê’ye dibîne Musul- 
man di yek aliyî de rawestiyane û 
berê wan li merqedekê ye û nimêj 
dikin, qaziyekî dibîne û jê re dibêje: 
Mekke li her cihekî ye, ji ber Xweda 
jî li her cihekî ye, hûn dikarin ji her 
çar aliyan ve berê xwe bidinê û 
nimêj bikin, ew jî dibê rast e.” 

Hefteya peş di Rûdaw de: Rola 
jinê di ola Sîksî de, dîroka ola Sîksî 
û pênc payeyên ola Sîksî. 


sist bibe û hêza wê bê kêmkirin, 
dive Suriye ji aligiriya îran’ê bê 
dûrxistin“. 

LeMonde diplomatique çapa 

Peymana SWIFT hilweşiya 


Parlamena YE'yê got: STOP! 


Köln (Rûdaw) - Bi 378 li hem- 
berî 196 dengan Parlamena Ewrû- 
pa’yê “Peymana SWIFT” a di 
navbera DYA û Yekîtiya Ewrû- 
pa’yê red kir. Lê bi vê biryarê Par- 
lamena Ewrûpa’yê ne tenê pey- 
manek navnetewî hilweşand, parla- 
menê di heman demê de nîşan da 
ku ew êdî nema bi rola ”pilingekî 
bêdiran” qayîl dibe û dikare bi serê 
xwe jî biryarên giring bistîne. Bir- 
yar wekî serkeftinek mezin bo Par- 
lamena Ewrûpa’yê tê nirxandin. 

Tevî ku gelek hikûmet û derdo- 
ran parlamenterên Parlamena Ew- 
rûpa’yê xistin jêr zextekî mezin jî û 
heta Wezîra Derva ya DYA’yê Hil- 
lary Clinton jî hewl da ku raya dij- 
berên “Peymana SWIFT” di Par- 
lamena Ewrûpa’yê de biguherîne, 
lê dîsa jî parlamenteran guhê xwe 
nedan fişaran û peymana ku di 30’ê 
Mijdar’ê di navbera rayedarên 
DYA’yê û wezîrên navxwe yên we- 
latên YE’yê hatibû mohr kirin, bi 
378 li hemberî 196 dengan ruxan- 
din. 

Biryara Parlamena Ewrûpa’yê bû 
cihê dilxweşiya gelek derdoran jî û 
wek biserketina Demokratiya Ew- 
rûpa’yê hat binavkirin. Parêzvanên 
înformasyonên şexsî dibejin ku 
heta niha DYA’yê bêyî ku kesek bi- 
zane ew di rastiyê de çi bi wan în- 
formasyonan ku digihijin wan 
dikin, dikarîbûn agahiyên di der- 
barê şandin û wergirtina pereyan li 
seranserê Ewrûpa’yê kom bikin û 
ev pratîk çendîn mafên bingehîn 
yên hemwelatiyên YE’yê binpê 
dike. Parêzvan dibejin ku bi vê bir- 



yara Parlamena Ewrûpa’yê pêşî li 
bikaranîna neyênî ya înformasyo- 
nên danûstandinên diravî yê 500 
milyon hemwelatiyên YE’yê hatiye 
girtin. 

Piştî bûyera 1 l’ê îlon’a 200 l’ê li 
DYA’yê, li ser daxwaza rayedarên 
amerîkî (CIA, FBI, Wezareta Da- 
rayî û Bankeya Navendî), şîrketa 


belçîkî SWIFT qebûl kir ku agahi- 
yên di derbarê şandin û wergirtina 
pereyan a hemwelatiyên ewrûpî 
bide saziyên amerîkî. Di çapeme- 
niyê de behsa agahiyên di derbarê 
heta 20 milyon kontoyên bankeyan 
tê kirin, ku şîrketa SWIFT salane 
bo saziyên amerîkî dişandin. 

Di çarçoveya ”Peymana SWIFT” 
de şîrketa SWIFT navê kesê ku 
pere dişîne, hejmara kontoyê, nirxê 
pereyên şandî û navê kesê ku pere 
bo wî dihatin şandin, ji saziyên 
amerîkî re dişandin. Beriya ku ra- 
yedarên amerîkî û wezîrên navxwe 
yên welatên YE’yê peymana nav- 
borî mohr bikin jî, saziyên amerîkî 
bi dizî agahî ji şîrketa SWIFT wer- 
digirtin. Lê piştî ku ev yek bi rêya 
rojnameya “New York Times“ eş- 
kere bû, rayedarên amerîkî mecbûr 
man ku “lihevhatina di navbera 
xwe û şîrketa SWIFT de“ têxin çar- 
çoveyek yasayî û dest bi danûstan- 
dinên li gel rayedarên YE’yê kirin. 

Piştî vê biryara Parlamena Ewrû- 
pa’yê êdî înformasyonên di derbarê 
kontoyên hemwelatiyen YE’yê wê 
bi awayê berê negihijin saziyên 
amerîkî. Parlamenterên ewrûpî 
gotin ku Parlamena Ewrûpa’yê wê ' 
tenê bi wî şertî vegere nav danûs- 
tandinan, ger ”şerê hevpar yê li dijî 
terorîzmê” li ser bingeheke nû ku 
mafên şeqsî yên hemwelatiyên 
YE’yê binpê neke, bê meşandin. 
Parlamenterên ewrûpî garantiyan ji 
rayedarên amerîkî dixwazin ku 
agahiyên di derbarê kontoyên hem- 
welatiyên YE’yê ji bo kiryarên ne- 
yînî neyen bikaranîn. 


Newroz'a Belçîkiyan: 

Karnavala Aalst'ê 




Dîmenek ji karnavala bajarê belçîkî Aalst. 

NURETTÎN AKAD 

Aalst - Her sal beriya rojiya 40 
rojan a Xiristiyanên katolîk, li we- 
latên cûr be cûr ên Xiristiyanên ka- 
tolîk karnaval tê lidarxistin. Bi tevî 
ku li gellek welatan tên lidarxistin 
jî, kamaval bi awayekî bi coş herî 
zêde li Hollanda û Belçîka tên lidar- 
xistin. 14’ê Sibat ê, yekşema der- 
basbûyî, kamavala 2010’an li yek ji 
bajarên Belçîka ku kamaval bi awa- 




yekî rewnaq derbas dibe, li Aalst’ê 
hate çêkirin. Kevneşopiya kamavalê 
li bajarê Aalst’ê, digîje sala 1851 ’ê. 
Di kamavalê de ku di hewayeke fes- 
tîvalê de derbas dibe, roja yekemîn 
kortejeke bi kîlometreyan dirêj, bi 
tevî kostum, kinc û cîlên renga reng 
û fîgûrên karîkatorîk di nav kolanên 
bajêr de derbas dibe. Kamaval, 
çawa ku Newroz bi awayekî bi coş 
ji aliyê kurdan ve tê pîrozkirin, bi 
heman coş û heyecanê ji aliyê gelê 
Aalst’ê ve jî tê pîrozkirin. Berî pî- 


rozbahiyê bi mehan amadekarî tê 
kirin. Her wiha organîsyona ku vê 
festîvalê li dar dixe, salê 12 mehan 
bi vê festîvalê ve mijûl in. Ji ber ku 
festîval li vî bajarî xwedî cîhekî gel- 
lekî cûda ye. 

Di karnavala îsal de bi tevî ku 
berf û hewa sar jî bû bi deh hezaran 
mirov tevlî bûn. Kamaval li Belçî- 
qa’yê ji ber fikara tevlîbûna miro- 
van, di heman demê de li hemû 
bajaran nayê lidarxistin. Ji ber ku ji 
bo temaşekirina festîvalê ji gellek 
bajaran mirov tên. Û bajar bi bajar 
kamaval di roj û katên cûda de tê 
pîrozkirin. Kamaval festîvaleke ge- 
lerî ya Katolîkan e. Kamaval beriya 
çarşema ku jê re çarşema xweliyê 
tê gotin, bi sê rojan pêş ve dest pê 
dike. Li gorî kevneşopiyê, kameval 
roja yekşemê dest pê dike, duşem û 
sêşemê, sê roj û sê şevan berdewam 
dike. 

Li ser dîrok û koka vê kevneşo- 
piyê du riwayet hene. Lê riwayeta 
zêdetir pê tê bawerkirin ev e: Li 
gorî rîwayetê, Hz. îsa piştî hatiye 
çarmîxkirin, bi sê rojan ji nû ve jîn 
bûye. Beriya salvegera jinûve ve- 
jîna Hz. îsa bi 40 rojan, cîhana ka- 
tolîk, dest bi rojiya goştnexwarinê 
dikirin. Ji ber ku Hz. îsa, 40 rojan 
di înzîvayê de xwarin nexwaribû, 


DR. NEBI KESEN 



Pirsa komkujiyê û kurdên 
dîasporayê 

Komkujî (qetlîam) di tarîx û jiyana gelan da 
bûyerek hovîtî ye û gora hiqûqa nawnetewî sû- 
ceke. Ne kes û grûb, ne jî sazgehên dewletan 
nikarin eşkere parastina komkujiyan bikin. 
Raya giştî ya dinê û civata dewletan, di dema 
îro de bi şermezarkirin û mudaxeleyan derfe- 
tên komkujiyê kêm kirin, lê hîn jî nikarin bi 
temamî ji holê rakin. Komkujiyên ku di tarîxê 
da bûne, ji deh salan vir de di rojeva gelan û 
dewletan da ne û dibin sedemên niqaşan û na- 
vekokiyan. Va babet, bo kurdan jî derbas dibe. 

Di sedsala 20‘an da gellek komkujiyên etnîkî pêk hatin û hinek ji 
van, wek komkujiya ermeniyan yan jî ya yahudiyan, baş tên zanîn. 
Mixabin li ser kurdan gellek komkujî ji aliyê dewletên ku Kurdistan 
di nav xwe da perçe kirine çêbûne û heta niha neketin rojevê. Dersîm, 
Enfal û Helebçe bo komkujiyên li hemberî kurdan mînakên bi nav û 
deng in û di mêjiyê kurdan da cîh girtine. 

Sedem, çap û şiklên komkujiyan ji hev cûda ne û divê di çarçeveya 
xwe de bên lêkolîn. Kesên ku berpirsyarên qîrkirina gelan in, bi tay- 
betî ya kurdan, êdî tûne ne û nikarin ji aliyê Dadgeha Nawnetewî ceza 
bigrin. Lê dewletên ku ev komkujî tê da bûne, mecbûr in wê qebûl û 
şermezar bikin. Mînakek: Almanya, komkujiya Cihûyan di dawiya 
şerê cîhanê yê dûyem de qebûl kir û deh salan tezmînat da kesên ku 
ji komkujiyê zerer dîtîne. Ji aliyê din, gellek dewletan bîryar girtîne 
ku komkujî li yahûdiyan bûye. Komkujiya ermeniyan jî mînakek din 
e ku pirr dewletan qîrkirina ermeniyan wek komkujî qebûl kim. Dî- 
aspora her du gelan bo qebûlkirina komkujiyê xebat kirin û di hew- 
ladanên xwe da biserketin. 

Mehên dawî, Komkujiya Dersîm‘ê kete rojeva kurdan û raya giştî 
ya Tirkiye’yê. Di Parlamenta Ewrûpa de konferansek jî hat lidarxistin. 
Gellek nivîs, şîrove û agahiyên kurdan di medya kurd da cîh girt. Tex- 
minek ew e ku pirsa komkujiyên hatine serê kurdan bê bîrkirin, bi go- 
tinek din, ji rojevê derkeve. Bona vê, divê dîaspora ya kurd vê babetê 
bi şiklekê din daxine rojeva xwe û xebatên dûr û direj bike armanc. 
Pêwist e ku pirsa komkujiyan ji aliyê hemû kurdên dîaspora wek pir- 
sek netewî bê fam kirin û her dem di navenda xebatên wan de be. Ev 
xebat bê rêxistin û program nabe bê berdewam kirin. 

Derfet û kapasîteya kurdên dîasporayê ji aliyê lêkolîn û naskirina 
komkujiyên li kurdan pirr in. Tarîxa kurd û Kurdistan‘ê bi serê xwe 
tarîxa komkujiyan e. Zanist, lêkolîner, nivîskar û rêxistinên kurd yên 
li dîasporayê dijîn, divê giraniya xwe bidin pirsa komkujiyan jî. Ci- 
vata dewletan û raya giştî ya nawnetewî, heta niha ev pirs an nexwes- 
tin bizanin, yan jî bêdeng man. Guhertina vê helwestê bi hewldan û 
xebatên kurdan mimkun e. Bona vê, divê ji aliyê rêxistin û şexsiyetên 
kurd yên dîaspora konferansek li ser komkujiyan bê lidarxistin. Ar- 
manca vê konferansê divê tenê pirsa komkujiyan û xebatên di vî warî 
de be. 

Eger dîaspora kurd rola xwe bo eşkere û naskirina komkujiyên ha- 
tine ser kurdan nelîzin, qet ti car dewletên dinê li ser van nasekinin. 
Wê demê, dewletên wek Tirkiye, îran, iraq û Sûriye jî pêkhatina kom- 
kujiyan qebûl nakin. Belê, pirsgirêka kurd çareser nebe, îhtîmala qe- 
bûlkirinê ji aliye van dewletan jî tûne. Lê ew nayê wê manayê ku kurd 
li ser pirsa komkujiyan ti xebat nekin. Ev pirs û niqaşên li ser wê bo 
pirsgirêka kurd û çareserbûnê jî giring û pêwist in. 

Daxwaz ewe ku rêxistinên kurd yên dîaspora wek enstîtuyên kurd, 
KNK, PEN‘a Kurd û federasyonên komelan gavekê bavêjin û rojekê 
pêşta konferansekê li ser komkujiyan pêk bînin. Armanc û encama vê 
konferansê divê avakirina rêxistinek li ser komkujiyan be û xebatên 
pêwist di vî warî de dest pê bikin. 


katolîk jî vê rojê bi bîr dianîn û 40 
rojan rojiya goştnexwarinê digirtin. 
Beriya ev rojî dest pê bibe bi sê 
rojan jî, xelk azad bû ku têr goşt 
bixwin û kêf û şahiyê bikin. 
Lewma di her salvegera vê rojiyê 
de, berî rojî dest pê bike bi sê rojan, 
kamaval dest pê dikin. 

Li bajarê Aalst’ê herkes bi tevî 
kostûmên xwe tevlî cejna kamavalê 
dibin. Ji bo kostûman ti sînor û şert 
tine. Bi hezaran rengên kostûman 
dikare di vê festîvalê de bê dîtin. Ji 
kostûmên heywanan heta ûnîform 
û fîgûrên maşînan. Her wiha yek ji 
fîgûrên ku di karnavalê de bi nav û 
dengin, kesên kincên jinan li xwe 


dikin. Ji van re jî di wateya “qûn- 
deyê qirêj/vuil jeanet” tê gotin. 
Koka vê kevneşopiyê jî digîje ra- 
birdûyê. Li gorî tê gotin, berê dema 
ku kamaval dihat pîrozkirin, kesên 
ku kostûm û kincên xweşik nedidî- 
tin, diçûn kincên lewitî û qerpilî 
yên jinan li xwe dikirin. Lewma bi 
demê re ev jî bû fîgûrek ku di nav 
gelê belçîkî de weke “vuil jeanet” 
tê binavkirin. Her wiha sedemên ku 
kostûm tên lixwekirin jî ewe ku 
kesek neyê naskirin. Ji ber ku di 
dema karnavalê de fîgûr û nivîs jî 
tên hilgirtin, bi awayekî karîkatorîk 
û qerfî, rexne li kesên bi nav û deng 
jî tên kirin. 

Rûsya ji NATO'yê ditirse 

Piştî hilweşîna Sovyeta berê, Rûsya lawaz bû û gelek tişt qebul dikirin. Lê Rûsya nema Rûsya berê ye. 


Serwîsa Cîhanê (Rûdaw) - Se- 
rokdewletê Rûsya’yê Dmitry Med- 
vedev dîrektîvek leşkerî ya nû ya 
“xetên bingehîn ên ewlekariyê 44 pe- 
jirand. Li gor vê dîrektîvê xetera 
herî mezin ji bo Rûsya, berfirehbûna 
NATO’yê li rojhilatê Ewrûpa ye. 

Bicihkirina şemsiya parastina ji 
rokêtan a DYA’yê û berfirehbûna 
NATO’yê dibin cihê gumanan li 
Moskow’ê. Di lîsteya “xeterên leş- 
kerî yên herî mezin“ a dîrektîva leş- 
kerî ya nû de ku ji aliyê Serokdew- 
letê Rûsya’yê Medvedev di 5’e Si- 
bat’ê 2010’an de hat destnîşankirin, 
berfirehbûna NATO’yê ber bi sîno- 
rên Rûsya’yê di rêza yekem de cih 
digre. Di dîrektîva ku heta sala 
2020’an derbasdar e, tê rêxnekirin 
ku her ku diçe “înfrastrûktûra leş- 
kerî“ ya NATO’yê nêzîkî sînorên 
Rûsya’yê dibe. 

Bikaranîna bombeyen atomî 

gengaz e 

Piştî hilweşîna Sovyetê pirraniya 
welatên rojhilatê Ewrûpa’yê bûn 
endamê NATO’yê û Ûkranya û 
Gurcistan jî dixwazin bibin endamê 
vê hevbendiya leşkerî, lê Rûsya bi 



Merasimek leşkerî li “Medyana Sor” li Moskow ’ê. 


tundî li dijî vê hewldanê derdikeve. 
Sekreterê Konseya Ewlekariya 
Rûsya’yê, Nikolai Patrushew hef- 
teya borî gumanên xwe ji çapeme- 
niyê re ragihandin û got: “Em bi şik 
in ku bi berfirehbûna NATO’yê ew- 
lekariya me mezintir bibe.“ Patrus- 
hew NATO tewanbar kir ku bi 
biçekkirina Gurcistan’ê di sala 
2008’an de rê li êrişên wî welatê 
yên ser Osêtyaya Başûr û Ab- 
xazya’yê vekiriye û got ku NATO 
hîn jî çekan dide Gurcistan’ê. Pat- 
rushew pirsî ka gelo amadekariyên 
êrişeke nû tên kirin û got ku nêta 
Rûsya bi xwe a êrişekê tune. 

Li gor dîrektîva nû Rûsya xwe 
mafdar dibîne ku bombeyên atomî 
jî bikar bîne, ger bi çekên atomî 
anjî awayekî din yê tund welatekî 
din êrişî ser axa wê bike. Êrîşên 
pêşlêgir (preventîv) di dîrektîvê de 
cih nagirin û li gor Hikûmeta Rûs- 
ya’yê çekên wê yên atomî beriya 
her tiştî ji bo çavtirsandina êrişka- 
rên mihtemel e. 

Nakokiyên li ser şemsiya 
rokêtan 

Wekî xetereke din bo ewlekariya 


Rûsya’yê, dîrektîva nû avakirina 
“sîstema stratejîk“ a ku ji şemsiya 
parastina ji rokêtan pêk tê, destnî- 
şan dike. Li gor dîrektîvê bi vê yekê 
dengeya hêzê a cîhanê tê têkbirin. 
Herçiqas piştî nerazîbûna Rûs- 
ya’yê, Serokê DYA’yê Barack 
Obama bicihkirina sîstemek paras- 
tina ji rokêtan li rojhilatê Ewrû- 
pa’yê rawestandibû jî, lê niha 
Hikûmata DYA’yê plan dike ku sîs- 
temek seyar a parastina ji rokêtan li 
rojhilatê Ewrûpa’yê ava bike. Van 
rojan eşkere bû ku tê plan kirin ku 
beşekî vê sîstemê ku ji rokêtên SM- 
3 pêk tê, li Romanya’yê bê bi cih 
kirin. 

Wezîrê Derve yê Rûsya’yê Ser- 
gej Lawrow di vê derbare de di 
serdanek xwe ya bo paytexta Al- 
manya, Berlîn’ê de got ku ew di 
çarçoveya danûstandinên li ser 
kêmkirina çekên atomî li benda 
bersiveke têr in ji aliyê Hikûmeta 
DYA yê. Lawrow tehdîd kir û got 
ku ger ew bersivek têr wemegirin, 
ewê heza xwe ya deryayî li Derya 
Reş berfirehtir bikin. Bi heman 
awayî payebilindên leşkerî li Mos- 
kow’ê jî rêaksyon nîşan dan. 


Xizmetkarê gelekî: Mandela 



Mandela di dema derketina xwe ji girtigehê di 11 ’ê Sibat’a 1990 ’î li gel hevjîna xwe Winnie. 


Serwîsa Cîhanê (Rûdaw) - Af- 

rîka Başûr pêncşema borî 20. sal- 
vegera serbestberdana Nelson 
Mandela pîroz kir. Di merasimeke 
li Parlamena Afrîka Başûr li Kaps- 
tadt’ê, Serokdewletê welêt Jacob 
Zuma xelatgirê Xelata Nobel’ê ya 
Aştiyê û yekemîn Serokdewletê 
reşik yê Afrîka Başûr pesinand. 
Mandela’yê 91 salî jî tevlî mera- 
simê bû. Zuma bang kir ku bi ber- 
dewamî ji bo xewn û rêbazên 
Mandela bê xebatkirin. 


Mandela di ll’ê Sibat’a 1990’î, 
piştî 27 salan di girtîgehê de, ser- 
best hatibû berdan. Gotinên yeke- 
mîn ku Mandela piştî serbest- 
berdana xwe arasteyî bi dehhezaran 
kesên ku hatibûn peşwaziya wî û 
cîhanê kir, ev bûn: “Hevalno, rêhe- 
valno, hemwelatîno; ez we bi navê 
aştiyê, demokratiyê û azadiyê silav 
dikim. Ez li pêşberî we me ne wekî 
pêxember, lê wekî xizmetkarekî 
gel.” Dema ku Mandela ji girtîgehê 
derket, ew 71 salî bû. Ew hem di 


dema girtîgehê de û hem jî piştî wê 
sembola têkoşîna hemwelatiyên 
reşik li dijî serdestiya çermspiyên 
Afrîka Başûr bû û hîn jî ye. 

Bi serbestberdana Mandela, pê- 
vajoya bidawîhatina serdestiya 
dehsalan a çermspiyên Afrîka Ba- 
şûr dest pê kiribû. Bi hilbijartina 
Mandela bo yekemîn Serokdewletê 
reşik yê Afrîka Başûr di sala 
1994’an de, ji hev veqetandina ni- 
jadan - ya reşikan û ya çermsipiyan 
wî welatî - ku bi Apardheid dihat 
binavkirin, bi dawî hat. Lê tevî ku 
serdestiya çermspiyan li Afrîka 
Başûr beriya du dehsalan bi fermî 
bi dawî hat jî, lê hîn jî têgihiştinên 
dema Apardheid’ê bi temamî ji me- 
jiyê hemwelatiyan demeketiye. 

Ji bo têkoşîna li dijî sîstema 
Apartheid’ê û derbasbûna aştiyane 
bo demokratiyê, Serokdewletê wê 
demê yê Afrîka Başûr, Frederik de 
Klerk û Nelson Mandela di sala 
1993 ’an bi Xelata Nobelê ya Aştiyê 
hatin xelatkirin. Mandela li seran- 
serê cîhanê bû sembola lihevboran- 
dinê û bêtundiyê. 


îran bi cîhanê dilîze! 


REŞAD ÖZKAN 


Armanca îran’ê diyar e ku ew 
dixwaze di Rojhilata Navîn de bibe 
‘superpower.’ Rejîma Ayetullahan 
ji herkesê baştir dizane ku îro di 
dinyayê de dema dewletek bixwaze 
bibe hêzek mezin, yek rêyek heye: 
Bombeyên atomî. 

Ev rêya îran’ê ya niha îhtîmal 
pirr mezin e ku wê dawîya rejîmê jî 


bine. Tehran ketiye û nikare jê der- 
keve, ji bo civata navnetevî jî bûye 
wekî provakasiyonek limûmayî. 
Rejîma îran’ê ya Îslamî, wekî pisîk 
bi mişkan dilize, bi cîhanê re di lis- 
tîkek her-û-were de ye, di listîkek 
gelekî ecêb de ye. 

îran gerek baş fahm bike ku 
dinya îranek bi bombeyên atomî 
naxwaze, ne erêb, ne cihû û ne cî- 
hana din. Di vê navbere de jî dêst û 


mîlên Amerîka û Ewrûpa jî bo ku 
“muxalefeta dijî rejîma îran’ê“ qels 
nebe, hatiye giredan. Êrîşek dijî 
îran’ê wê muxalefetê texê himbêza 
rejimê û îranî wê li dijî vê êrîşê 
bibin yek qivet. Tirsa mezin jî ev e. 

Ji bo civata navnetevî li dijî re- 
jîma melleyan wê embargoyên 
aborî û siyasî wek rêyek rastirîn 
bin: Feqet çawa, bi çi awayî û bi 
kîjan awayan? 


Rêbirr hatin 
hawara masiyan 


Köln (Rûdaw) - Li gor rêxis- 
tina masîgirên bajarê Kenya’yê 
yê berav Malindi, hejmara masi- 
yên ku wan sala borî girtine, ji ya 
hemû salên berê baştir bû. Se- 
rokê rêxistina masîgiran, Athan 
Seif ji ajansa nûçeyan Associated 
Press (AP) re got ku sedemên vê 
yekê ew e ku şîrketên masîgiriyê 
yên biyanî ji ber xetera rêbirriyê 
êdî newêrin nêzîkî beravên wan 
bibin. 

Weke ku AP ragihandiye, zê- 
debûna masiyên girtî di bazarên 
paytexta Somalya, Mogadîşû de 
bûye sedema ketina buhayê 
hemû coreyên masiyan û ji ber 
vê yekê jî masîfiroş hejmarek 
mezin a masiyan difroşin. 

Li gor lêkolîneke sala 2009’an 
a “Rajaratnam School of Intema- 
tional Studies” a sîngapûrî, sa- 
lane li nêzîkê beravên So- 
malya’yê bi nirxê 90 heta 300 
milyon dolar masî bi awayekî îl- 
lêgal tên girtin. Rêxistina Nete- 
wên Yekgirtî bo Alîkariya 
Xwarin û Çandiniyê (Food and 
Agriculture Organization - 
FAO), hesab kir ku bi vî awayî 
proteînê ku bi rêya masiyên îlle- 
gal girtî dighijin gelê Somalya’yê 
ji alîkariya ku civaka navnetewî 
dide Somalya’yê bêtir e. 

Li gor FAO bi giştî 700 keşti- 
yên masîgiriyê ji seranserê cî- 
hanê nêzîkî beravên Somalya’yê 
masiyan digrin û gelek caran bi 
awayên cude cude - heta bi 
çekan jî - keştî zorê li masîgirên 



Keştiyên navnetewî ji tirsa rêbirran 
berê xwe nadin beravên Somalya ’yê. 

somalî dikin ku ji beravan dûr 
bikevin. Tiştê balkêş ew e ku ge- 
lekên wan keştiyên ku bi şîdetê 
diçin ser masîgirên somalî û guh 
nadin ti yasayan, keştiyên wan 
welatan in ku ji bo parastina der- 
yayê ji rêbirran hatina herêmê. 

Di raporta FAO de tê gotin ku 
ne tenê somalyayî rêbirriyê li pêş 
Somalya’yê dikin û balê dikşîne 
ser wan keştiyên navnetewî ku bi 
awayekî neyasayî masîgiriyê li 
herêmê dikin. Rapor dibeje ku 
ger helwest li hemberî hemû 
kesên ku îllêgal masiyan digrin 
bê nîşan dan, wê gavê wê teh- 
mûla ji rêbirrên somalî jî kemtir 
bibe: “Bi rêbirriyê ew kesên te- 
wankar dikarin pereyekî baştir ji 
karên normal qezenc bikin. Heta 
aştî, xweragirî û ewlekarî li So- 
malya’yê bi cih nebin, wê rêbirrî 
jî hebe.“ 

Mehemed Uzun 

Xeletîya mi! 


MURADCANŞAD 

Mehemed Uzun edebîyatkarêko 
pîl o, edebîyatê kurdan de cayê xo 
xeylê-xeylê muhîm o. Ey bi kir- 
daskî, tirkî û swêdkî eserê xo nuştê, 
pancês ra zêde eserê xo ameyê çap 
kerdene. Mi rojnameyan ra taqîb 
kerdbî; xora ke mi vîr de xelet nê- 
mendo, Mehemed Uzun bîbî mê- 
manê festîvalê Munzurî û Mame- 
kîye de eşkera kerdîbî ke o do ter- 
teleyê Dêrsimî ser o bi kirmanckî 
romanêk binuşno. Çi heyf ke nê 
edebîyatkarê hêcayî rew ra dinyaya 
xo vumaye û o kar zî ca nêame. Ez 
naye sey bêbextîye vînena. 

Mehemed Uzun herçiqas ke wa- 
yîrê cîya-cîya eseran o zî, o zêderî 
bi romannuştoxîya xo yeno zana- 
yene. Pêro-pêsero 7 romanê ey 
ameyê çap kerdene: Tu (Ti), 1985; 
Mirina kalekî Rind (Mergê Kalêkê 
Rindî), 1987; Sîya Evînê (Sîya Sî- 


nayîşî), 1989; Rojek ji Rojên Ev- 
dalê Zeynikê (Rojan ra Rojêkê Ev- 
dalê Zeynike), 1991; Bîra Qederê 
(Bîra Qedere), 1995; Ronî Mîna 
Evînê-Tarî Mîna Mirinê (Roşnî Sey 
Sînayîşî-Tarî Sey Mergî), 1998; 
Hewara Dîcleyê I-II (Hewarê Dîcle 
I-II), 2002-2003 

Eserê ey ê çapkerdeyî bi romanî 
dest pêkenê û bi romanî qedîyenê. 
“Ti” esero verên o, “Hewarê Dîcle” 
esero peyên o. 

“Ti” 1985 de çap bîyo, badê- 
badê, Tirkîya de hetê weşanxaneyê 
Ithakî ra ameyo çap kerde. Nê çap- 
kerdişî de, peyê kitabî de bi nameyê 
“Romanê ‘Ti’yî Ser o” meqaleyêk 
zî esta ke M. Uzun na meqeleya xo 
de behsê nuştişê romanê xo keno û 
romanî ser o malumat dano. 

No roman yewendes qisman ra 
yeno meydan. Qehremanê romanî 
xortêko kurd o. No xorto kurd keso 
welatperwer o, zerrîya xo erzena ke 


seba heqanê şarê xo û welatê xo 
mucadele bikero. Hemverê nehe- 
qîya kolonyalîstan de zerrîya xo 
dest nêdana ke dest û bazî girêdaye 
bivindo. Axirê, xorto welatperwer 
kolonyalîstan dest ra nêxelasîyeno, 
yeno tepîştene û tewqîfkerdene... 
Keso ke heyatê nuştoxî ser o wa- 
yîrê zanayîşî yo, taf de tede vejeno 
ke nuştox nê romanî de behsê sere- 
butanê xo keno. 

Mekanê romanî teng o; zere û te- 
berê hepsxaneyî... Teber keye û 
kulfetê qehremanê romanî yo, zere 
heval û hogirî yê... Nê mekanî tengî 
de yew roman pê yeno yan nêyeno? 
Çike seba romanan hîra-hîra me- 
kanî lazim ê, komel lazim o, cîya- 
cîya hedîseyî, serebutî, qehremanî, 
qerekter û fîguranî lazim ê. Feqet 
ma tayê romanan ro zî nîya danê ke 
mekan pêro-pêsero zereyê yew oda 
yo, yew hucre ya. Yanî wina zî 
roman beno! 

Qehremanê romanî, xorto welat- 
perwer, tepîşîyeno, qereqol de îş- 
kence vîneno, tewqîf beno; benê 
erzenê bi hepsxaneyê Dîyarbekirî. 
Uca de naskerdoxê xo estê. O zî 
rew ra xo dano ci, nasîya xo dano 
kulfetê hepsxaneyî, zêde xerîbîye 
nêanceno. Feqet roje yena ke esker, 
mehkemayê şima esto, vano, ey û 
xeylê teneyan genêo beno. Meh- 
kema mana ya, înan benê bi îşken- 
cexaneyê eskeran, her yewî huc- 
reyêk de ca kenê û dest bi zulm û 
îşkenceyê pîlî kenê. 

Qehremanê romanê zereyê huc- 
reya tarîye de çimanê xo akeno. 
Tek-tena yo. Kêzikêk vîneno û 
roman bi sanika Kêz Xatûne dest 
pêkeno: 

“Kêzê kêzê Kêz Xatûnê 
Bi şima reqreqûnê 
Bi şahira gulavdûnê 
Tu bi ku derê de diçî” 

Seke yeno zanayene na sanike 
mîyanê kirmancan (zazayan) de zî 
yena vatene (b. Kêz Xatûne, Ko- 
vara Vateyî, Nr. 1 (21), r. 123, Arê- 
kerdox: Mihanî Licokic): 

“Kêzê kêzê Kêz Xatûnê 
Bi çarşeba gulavdûnê 


Bi şimika req-reqûnê 
Ti ser ra şina Kêzxatûnê?” 
Qehremanê romanî kêzike rê 
behsê sanika aye keno û aye de 
qisey keno. Mi sanika to ra zaf hes- 
kerdênê, vano. Kêzê, vano, kamî 
zanayêne ke ez nê cayê teng û tarîyî 
de rastê to yena û to kena mêmana 
xo. Ma eşkenê xo rê pîya qisey bi- 
kerê, vano. Kêzê, tenabîyayîş û te- 
namendiş zor o, vano. Ya, ya... ti bi 
xeyr ameya Kêz Xatûne, vano... 

Qismê dîyine de ziwan vurîyeno, 
kesêko/a bîn/e qehremanê romanî 
rê behsê ey keno/a. “Ti” vano/a, 
“to” vano/a. Şewa ke înan ti berda, 
ancî şir-şira şilîye bîye, vano/a. O 
zimistano ke ti û embazê to berdî, 
vano/a. La ti zanena çîyo tewr weş 
çi bî? vano/a. Ti cayê xo ra werişta 
û ti şîya û to dayîka xo rê ber akerd, 
vano/a... 


Û roman wina dewam keno şino. 
Qismêk de qehremanê romanî 
behsê xo keno û hucreya tarîye de 
kêzike de qisey keno, qismêk de zî 
keso/a bîn/e behsê qehremanê ro- 
manî keno/a, ca-ca hetanî doma- 
nîya ey şino/a, ey hetanî berê 
hucreya tenga tarîye ano/a. 

Derê, o/a keso/a ke qehremanê 
romanî rê behsê ey keno/a kam o/a? 

Mi vat helbet ke kêzik a. Çike, 


verê, qismê verênî de qehremanê 
romanî xo fek ra qisey keno; ma xo 
rê pîya qisey bikerê, vano kêzike 
rê. Dima a dest pêkena... Qehere- 
manî rê behsê ey kena. Qismêk de 
qehreman xo fek ra, qismêk de kê- 
zike... Wina dore bi dore hetanî 
qismê yewendesine şinê û roman 
qedîyeno. 

Keyfê mi zaf pê ame. Çike meto- 
dêko enteresan o. Merdim kêzike 
bido qiseykerdene û fekê aye ra 
behsê qehremanê romanî bikero... 
Eynî sey sanikanê ma yo. Ci ra 
tehmê sanikanê ma yeno. Roman, 
çiqas mekanê xo teng bibo zî tek- 
nîkê xo xeylê-xeylê enteresan o. 

Labelê... 

Wexto ke mi roman qedêna û 
dest bi meqaleya peyî kerd, mi vîna 
ke sey vatena mi nîyo, yê mi xelet 
o. Nuştox vano, seke şima vînayo, 
roman bi forman a ameyo nuştene; 
formê “ti”, formê “ez”. 

Formê “ti” de nuştoxî fekê xo ra 
behsê qehremanê romanî kerdo. 
Keso ke qisey keno kêzike nîya, 
nuştox bi xo ya. 

Ma nuştoxî çira wina kerdo? 

O vano ke, çîyo ke formê “ti” de 
ameyo nuştene, ameyo mi sere de 
û mi o çî bi xo dîyo. Rehet nîyo ke 
merdim bi fekê xo ya nê çîyan tes- 
wîr bikero. Çîyo ke ameyo mi sere 
de, ameyo xeylê kesan sere de. 
Coka mi formê “ti” tercîh kerd ke 
no tecrube mebo tecrubeyê tena 
yew kesî. 

Mi ke formê “ti” ser o qerar da, 
vano nuştox, eserê ke bi nê formî 
ameyê nuştene mi wendî. Nuştoxî 
ca dayo ci ke ey seba nê formî kam- 
cîn nuştoxan ra îstîfade kerdo; Car- 
los Fuentes, Oriana Fallaci, Julyo 
Cartazar... û îhsan Nûrî Paşa (Mek- 
tuba ke îhsan Nûrî Paşayî “Xortê 
Kurd”î rê rusnaya). 

Yanî, yê mi xelet bî. Nîyetê nuş- 
toxî tehmê sanikanê ma nêbîyo. 
Feqet mi wina fehm kerdo! Ez 
xemgîn nîya ke mi çira xelet fehm 
kerdo. Feqet ez xemgîn a ke çira 
fekê kêzika ma ra nîyo. 

Hepisxaneyê Tîpê F yê Edîrne 


yê kitabê dersanê kirmanckî vejîya 


Çapa dîyine yê kitabê dersanê kirmanckî 
(zazakî) “Turkçe Açiklamali Kirmancca 
(Zazaca) Dil Dersleri” vejîya. 

Kitabo ke hetê Deniz Gunduzî ra amade 
bibi û M. Malmîsanijî kontrol kerdbi, reya 
verêne 2006 de ginabi çape ro û rewna ra 
pîyase de nêmendbi. 

Kitab goreyê qaydeyanê xebata standar- 
dîzekerdişî yê Grûba Xebate ya Vateyî 
amade bîyo. E ke bi tirkî wendiş û nuştişê 
înan esto, şênê xo bi xo qaydeyanê gra- 
merê kirmanckî (kirdkî/zazakî) bimusê. 

Kitab heme 366 rîpelî yo 22 dersî tede 
estê. Her derse ra pey, seba ke wendoxî 
dersa xo tam fehm bikerê, temrînî estê. Her 
derse de qismê gramerî yê derheqê derse 
zî bi nimûneyanê dewlemendan pêşkêş 
beno. Badê her derse seba manaya tirkî ya 
çekuyanê kirmanckî yew ferhengek ronî- 
yayo. 

Nuştoxê kitabî Deniz Gunduz destpêkê 
kitabî de wina vano: “Tadaya seserran ya 
ke kurdkî ser o estbî hîna zî dewam kena 
(...) Lehçeya kurdkî ke bi nameyanê kir- 
manckî, kirdkî, zazakî û dimilkî name 
bena, tewr zêde na rewşe ra mutesîr bîya û 
tewr zêde texrîb bîya. (...) Na xebate netî- 


ceyê dersanê ke mi zerfê şeş serran de ca- 
yanê cîya-cîyan de dayê û notê ke mi nê 
dersan de girewtê ra ameye meydan.” 
Yanî, na xebate netîceyê pratîkêkê cerib- 
nayî ya. Qismêk şaşîyê herfan ke çapa ve- 
rêne de estbîy çapa dîyine de ameyê 
rastkerdiş. 

Kunyeya Kitabî: 

Deniz Gunduz, Turkçe Açiklamah 
Kurtçe (Kirmancca/Zazaca) Dil Dersleri, 


Çapa Dîyine, Weşanxaneyê Vateyî, îstan- 
bul 2010, 366 rîpelî 
Adresa waştişî: 

Vate Yayinlari 

Katip Mustafa Çelebi Mahallesi, 

Tel Sok. No: 18 Kat: 3 
Beyoglu - îstanbul 
Tel: 0 212 244 94 14 

e-post: 

wesanxaneyevateyi@hotmail.com 


Xal bek 

û gedeyî 

HESÊ BELÊ 

Ray-ray Dat Emerî vatêni: 

- Mi fem nêkerd. Ti senî xo veray ge- 
donê şinikon kenî, zaf eyb o! 

- Beko, Beko. Ti nêşermayenî, ti nen- 

Xal Bekî vatê: 

ganê gedonê şinikon çînenî. 

- Madem gede yê, çi nengan mi çî- 

Xal Beki vatê: 

nenî? Madem fem nêkenî, qey nêvanî ti 

- Emer, Emer ez ca veyneno vano! 

may ma n..? Hertim vanî, Beko ma may 

Dat Emerî vatê: 

ton... 

Parêzgar Newzad Hadî: 

Li Hewlêr'ê 400 hezar otomobîl hene 


"Li sînorê parêzgeha Hewlêr'ê nêzîka 400 hezar otomobîlan hene, lê trafîk li 
Hewlêr'ê ewqasî zehmet nebûye. Di bernameya me de ye hinek proje hene, 
wek meydana li nik nexweşxaneya Rizgarî ku biryar e îsal projeyekî under 
bus û over bus lê bên çêkirin." 


Masteplana nûjenkirina Keleha 

Hewlêrê diviyabû heta niha bi- 

dawî bihata, çima derengket? 

Ji sedî 85 ji karê wê xilas bûye û 
ji sedî 15 maye. Beşeke girîng a vê 
masterplanê komkirina agahiyên dî- 
rokî yê derbarê kelehê ye. Mesele ne 
bi tenê boriyê avê li ku bin û xanî 
çawa bên başkirin, ev bi tenê beşeke 
ji kar, lê beşê girîngtir ku çi doku- 
ment derbarê kelehê de hene li se- 
ranserê dinyayê bên komkirin, wek 
mînak tiştekî girîng ku me bidest 
xistiye tabloyeke li muzexaneya 
Lover hatiye dîtin. Li gor tabloyê 
hakimê dawî yê împeratoriya 
Medan (ku wek sîstema federe ji ko- 
meke mîmişînan pêk dihat), ku li ser 
destê Daryoşê yekem hat darvekirin, 
hakimê kelehê bû. Di tabloyê de, 
wêneyê wî hakimî hatiye kişandin 
ku herdu destên wî girêdayî ne û bi 
xetên kevin li ser hatiye nivîsandin. 
Diyar e navê keleha Hewlêr’ê ji ber 
temenê wê yê dirêj di gelek bûyerên 
mezin ên cîhanê de hatiye û gelek 
belgename hene, beşeke masterp- 
lanê komkirina van belgeyan e, li ku 
devera cîhanê dibin bila bibin. De- 
rengketina masterplanê ji ber vê 
yekê ye, ji xeynî amadekirina mas- 
terplanê tiştekî din jî heye divê lez- 
gînî tê de bê kirin, ku 10 xaniyên ser 
keviya kelehê ne û divê zû bên baş- 
kirin, metirsî li ser van xaniyan heye 
û hinek ji wan hilweşiyane. Tiştê me 
di civîna dawî de li gel UNESCO 
fam kir di 01.04.2010’an de wê dest 
bi başkirina van xaniyan bê kirin. 
Em bi nêt in hinek girêbestên din jî 
li gel UNESCO îmze bikin bo di- 
rêjkirina karên me li gel wan, ji ber 
niha wan keleh kandîd kiriye ku 
bibe kevnewareke cîhanî. Awayê 
karkirinê li UNESCO bi vî awayî 
ye, di destpêkê de kevnewarek diyar 
dikin da ku bibe şûnwarekî cîhanê, 
ku hat qebûlkirin, êdî tên li şer kar 
dikin. 

Bi baweriya we, wê bê qebûlkirin? 

Şîrketa brîtanî ku wan girêbest li 
gel mohr kiriye, li seranserê cîhanê 
11 cih wergirtine û her 11 jî wek şû- 
warên cîhanî ji aliyê UNESCO ve 
hatine qebûlkirin. Em geşbîn in û 
kar hatiye ser rêya xwe, lê ev yek 
dem, amadekarî û karê berdewam 
dixwaze. Yek ji pirsgirêkên kelehê 
ava pîs e ku ji ber nebûna zêrabê ji 
malan çûye çînên xwar ên kelehê, 
sibe di dema kolandinê de wê pirs- 
girêk derkevin holê. Ji xeynî nûjen- 
kirina kelehê, kolandin jî wê tê de 
bê kirin. Li hinek cihan bi kûrahiya 
36 metreyan jinûve digihe ser erdê 
sax. Lewma cihê destên gelek şa- 
ristaniyan li ser kelehê diyar in. 

Kî pereyan dide UNESCO, hûn an 

Hikûmeta iraqê? 

Li gor girêbestê divê em butçe- 
yekê ji UNESCO re dabîn bikin, 


divê ev pere ji aliyê Hikûmeta He- 
rêma Kurdistan’ê ve bên misoger- 
kirin. Yanê Hikûmeta iraq’ê ti 
pereyan nade. 

Lê behsa pereyên ku Hikûmeta 
iraqê terxan kirine, dihatkirin? 
Di dema xwe de me wek parêz- 
gehê cuda ji nivîsîngeha Serokwe- 
zîrê Kurdistan’ê 5 milyar û 200 
milyon dînar wergirtin ji derveyê 
beşê ji sedî 17 ê budçeya Herêma 
Kurdistan’ê. 


ji hemû aliyan ve tê dewlemendki- 
rin. 

Serokê berê yê nûjenkirina kelehê 
Şêrîn îhsan Şêrzad di hevpeyvî- 
nekê de li gel rojnameya Şerq-el 
Ewsat dibêje dînasorên ku li Hew- 
lêrê peyde bûne bi rêya avahiyên 
bilind ku dirustkirine rûçikêHew- 
lêr û kelehê xirab kirine? 

Êdî dînazorê herî mezin deriyê 
kelehê ye. Deriyê rastî yê kelehê 
hatiye hilgirtin û vê dawiyê di roj- 


aşûriyan koşkên Saddam hatine di- 
rustkirin, yekem ji wan jê re dibêjin 
Koşka Rîmah, gava tu berê xwe 
dide nexş û nîgarên li ser dîwarên 
wê, tu dizane ku mebest ji dirustki- 
rina vê koşkê guherandina şarista- 
niyeta Aşûrî bûye, angu bi erebki- 
rina şaristaniya Aşûr e. Li Babîl’ê 
jî bi heman awayî dema hatin îştar 
û Babîl nûjen bikin li ser hemû dî- 
waran pîtên S.H danîn û heta niha 
jî her mane. Li Hewlêr’ê jî eynî tişt 



Parêzgarê Hewlêr ’ê Newzad Hadi. 

Ji aliyê kurdan ve, kî masterplanê 
dişopîne? 

Ez jî endamê desteyê me û emê 
desteyê berfirehtir bikin, ferman- 
geha şûnwaran, komeleyên şûn- 
wamasên Kurdistan’ê û zanîngeh. 
Lê UNESCO jî ji aliyê xwe ve ko- 
mîsyoneke din a hunerî tîne û mas- 
terplanê dinirxîne. 

Mebesta we ku di pêşerojê de ti kes 
nabêje ku nîşanên kurdewariyê bi 
kelehê ve mane? 

UNESCO van karan nake, ew rê- 
xistineke serbixwe ya cîhanî ye û 
bednaviyê nayîne ser xwe û reftarê 
li gel hemû şûnwarên cîhanê re 
dike. 

Tiştê heta niha ji we ve diyar e, di 
hundirê kelehê wê çi bê kirin? 

Di konferansa 2004’an de ku 
Wezareta Rewşenbîrî taybet li ser 
kelehê saz kir, hemû pêşniyar li ber 
çavan hatin raxistin. Beşek ji ke- 
lehê avakirî dimîne, beşekî din wek 
motel û cihên hunerî û cihên firo- 
tina aşyayên kelepûrî tên nûjenkirin 
û hemû li ser awayê kevin dibe. 
Bingehên rewşenbîrî yên çekî, 
fransî û îtalî ku di hundirê kelehê 
de ne li cihên xwe dimînin û keleh 


nameya Teaxî de jî mikur tên ku ev 
derî li ser stîla Babîlî hatiye dimst- 
kirin. Rast e demekê babîlî li îraq’ê 
bûn lê medî jî hevdemên wan bûn. 
Di dîrokê de diyar e ku Medya û 
Babîl lihevkirin û dewleta Aşûrî rû- 
xandine. Ew stîla ku wan aniye bi 
kelehê re li hev nake, rast e di ser- 
demekê diyarkirî de ev şaristaniyet 
jî li kelehê hebûn, nemaze aşûrî û 
niha jî tê texmînkirin peresgeha 
îştar bi kûrahiya 13-16 metroyan li 
jêr kelehê de mabe, lê ew deriyê çî- 
mento ku dimst kirine heta kûra- 
hiya 36 metroyan çû xwarê, ger 
dirêjî û pehniya dîwaran û kûrahiya 
36 metroyan wergirî, divê çend ton 
şûnewar û axa kelehê hatibe derxis- 
tin û avêtin? Bi rastî mezintirîn 
destdirêjî ku li ser kelehê hatiye 
kirin, li ser şûnewaran ew deriyê ku 
berî serhildanê hatiye dimstkirin e. 
Hilgirtina dergeh yek ji biryarên 
konferansê bû ji ber kirêt û dimst- 
kirî ye û ti peywendiya wê bi ke- 
lehê re tune. Ger nirxandineke rastî 
li ser dergeh bê kirin, wê derkeve 
wek mînak Saddam çawa destka- 
riya hemû şûnewarên iraq’ê dikir. 
Li Musil’ê tê dîtin ku li ser kavilên 



(Wêne: Rûdaw) 

hat kirin, Saddam zanîbû ku keleha 
Hewlêr’ê yek ji şûnewarên herî gi- 
rîng e, dimstkirina dîwar bi vî 
awayî bi serdema wî ve girêdayî ye. 
Saddam dixwest cihê destê xwe li 
ser kelehê bihêle. Ev herifandina 
dîrokê bi xwe ye. 

Butçeya îsal a geşkirina Hewlêrê 
çiqas e? 

Em li benda serokatiya Civata 
Wezîran in, ew jimarê diyar dikin. 
Ne şert e ku butçeya pêşvebirinê li 
Herêma Kurdistan’ê wek butçeya 
parêzgehên din ên derveyî Herêma 
Kurdistan’ê be. Wek mînak sala 
2008’an ku mezintirîn butçeya pêş- 
vebirinê li iraq’ê hat danîn û divi- 
yabû Hewlêr 400 milyaran wergire, 
lê 360 milyar dînar hatin dayîn. 
Sala 2009’an nêzîka 200 milyaran 
bû, lê îsal serokatiya hikûmetê hê 
butçeya pêşvebirinê diyar nekiriye. 
Dibe ku Hewlêr bibe qurbana pêş- 
keftina xwe di meseleya danîna 
butçeyê de? 

îraq biryarê li ser awayê dabeşki- 
rina butçeya ji sedî 17 ya Kurdis- 
tan’ê nade. Derbarê Hikûmeta 
Herêma Kurdistan’ê jî, beşê zêde yê 
butçeya hilberînê ya îsal di çarço- 


veya projeyên ku berê hatine dest- 
pêkirin, zêdeyî 2, 4 ji 3 milyaran bo 
projeyên ku berê biryar li ser wan 
hatiye standin. Plana Hewlêr’ê bi 
xwe heye û tevgereke aborî ya bi 
hêz li Hewlêr’ê tê dîtin û jiyandin. 
Projeyê we yê herîgirîng îsal çi ye? 
Firokexaneya nû xilas bû. Pro- 
jeyê rêya dûsayt a Korê-Qendîl ku 
172 milyon dolaran dixwaze, pro- 
jeyekî zêde mezin e. Projeyê gi- 
rîngtir kanalzasyona deşta Şemam- 
ke ye ku me daxwaz kiriye îsal qet 
nebe wek qonaxa yekem 50 milyon 
dolar jê re bên terxankirin û bikeve 
bernameyê. Xweşbextan e hikû- 
metê razîbûna xwe li ser da. Berê 
dîzayn û hemû tiştên proje amade 
ne û nêzîka 80 hezar donim zevî 
berav dike. Niha wek qonaxa 
yekem 50 milyon dolar jê re hatiye 
terxankirin û wê bibe projeyeke 
zêde baş a Hewlêr’ê. Herwiha me 
bemame daniye du avahiyên nû ava 
bikin, yek bo parêzgehê û ya din bo 
dadgeh û fermangehên dadwerî ku 
dikevin ser rêya Musil’ê. Armanca 
me ji vê çendê cîbicîkirina masterp- 
lanê ye, ji ber ev avahiyên niha na- 
mînin û di dewsa wan de park û 
tiştên din tên dimstkirin. Niha Koy 
jî ser bi Parêzgeha Hewlêr’ê ye. 
Desthilata we li serKoyê heye? 
Butçeya pêşvebirina wê li ba me 
ye, karûbarên wê yên îdarî li ba me 
vedigerin, lê guherandina qayme- 
qam ne li ba me bû. Haya me ji da- 
nîna qaymaqam nebû, wan bi xwe 
danî. 

IIûu rê didin vekirina parkên 
hizbî? 

Na. Li vir parka Şaneder û Mi- 
nare hatine vekirin, Akua Park ha- 
tiye vekirin herwiha Parka Kanyaw 
li nik Kesnezan hatiye vekirin. 

Hûn hest nakin ku Hewlêr dike ji 
qerebalixiya otomobîlan bixe- 
niqe? 

Li sînorê parêzgeha Hewlêr’ê nê- 
zîka 400 hezar otomobîlan hene, lê 
trafîk li Hewlêr’ê ewqasî zehmet 
nebûye. Di bemameya me de hinek 
proje hene, wek meydana li nik 
nexweşxaneya Rizgarî ku biryar e 
îsal projeyekî “under bus“ û “over 
bus“ lê bên çêkirin. Lê bi giştî li 
Hewlêr’ê pirsgirêkeke me nebûna 
hokarên guhastina giştî ye wek ne- 
bûna tram û rêkxistina guhastina 
giştî, lewma zêdetir xelk otomîbî- 
lên taybet bikar tînin. 

Biryar bû hûn navçeya pîşesaziya 
bakûr veguhêzin? 

Plan wek xwe maye, lê ev yek bi 
butçeyê ve girêdayî ye, divê nav- 
çeya pîşesazî ya nû bê dimstkirin, 
piştre dest bi jinavbirina ya kevin 
bê kirin. Li gel dikandarên wir li ser 
dîzayna navçeya nû hatiye axaftin 
û li gor daxwazên wan hatiye 
danîn. 

Xwedî û edîtorê malpera 
"wergerîne.com” Muhsîn Elçî: 

Di înternetê de 
tenê "spas” û 
"heval" bi kurdî ye! 


Sibel Can bi 40 hezar 
dolaran Newroz'ê 
pîroz dike! 


"Li gor îstatîstîkên li Tirkiye hejmara kesên ku firefox bi rûsî 
bi kar tînin ji hejmara kesên ku bi kurdî bi kar tînin zêdetir e." 


i gor gotinên Doskî ne xema 
hunermendên biyanî ye çi ahengê 
di çi helkeftê de bikin, lê ew bi 
tenê berê xwe didin girêbestê 
lewma Sibel Can razî bû di New- 
roz’ê de ahengekê saz bike û got: 
“Di hemû ahengên me de, huner- 
mend ji kijan neteweyê be dê ji 
me re stranên kurdî bistrê. Bê 
guman di ahengê de wê Sibel 
Can stranên kurdî jî bibêje.” 

Doskî bi rêya Rûdaw’ê ji hez- 
kerên dengê Sibel Can’ê re rage- 
hand: “Piştî Newroz’ê karê me 
yê yekem di gel Sibel Can’ê ku 
konserekê li paytexta Kurdistan’ê 
Hewlêr’ê saz bike.” 


te her roj çend mîlyon kurd dik- 
evine întemetê? Di întemetê de herî 
zêde çi bala wan dikişîne, serî li çi 
didin, çi ditikînin?”, balê dikişîne 
ser ku heke 40 milyon kurd hebin 
bawer dike her roj 2-3 milyon ji 
wan dikevin înternetê, “Ev rêje ji 
bo gelên din zêdetir e. Kurd jî herî 
zêde ji lîstikên online, ji pevaxaf- 
tinê (chat) û ji malperên weke you- 
tube û facebook hez dikin. Lê xuya 
ye kurdî bala wan nakişîne. Li gor 
îstatîstîkên dawîn li tirkiyê hejmara 
kesên ku firefoxê bi rûsî bi kar tînin 
ji hejmara kesên ku bi kurdî bi kar 
tînin zêdetir e. Yanî li gor van îsta- 
tîstîkan li tirkiyê Rûsî ji Kurdî zê- 
detir tê axaftin. Helbet ne wisa ye, 
lê mixabin di mijara zimanê bema- 
meyên ku kurd bi kar tînin de, rewş 
wisa ye...” 


Yek kilometre be jî dewletek ji 

me re lazim e... 

Pisporê Intemetê Muhsîn Elçî di 
berdewamiya axaftina xwe de ji 
xwendevanên Rûdawê re serpêha- 
tiyeke xwe ya balkêş parve dike, 
“Rojekê min bernameyeke nû wer- 
gerandibû, di malpera vê berna- 
meyê de her ziman bi alayek dihat 
temsîlkirin. Min jî alaya kurdis- 
tan’ê û wergera bernameyê ji wan 
re şand lê min kir nekir alaya kur- 
distan’ê neweşandin, bemame niha 
weke fermî bi kurdî ye lê mixabin 
wergera kurdî di bin alaya îran’ê de 
tê weşandin. Min wê rojê baştir 
fêhm kir yek kilometre be jî dewle- 
tek ji me re lazim e...” 



-> 



BILA KOMPUTERA WE B 1 ÎEMAMI BIBE KURDl! 

EVDILA KOÇER 

Bi pêşketinên mezin ên teknolo- 
jiyê re kurd jî hewl didin ku di în- 
temetê de berê çand û zimanê kurdî 
fireh bikin. Yek ji van xebatan jî 
“malpera wergerine.com” e ku ev 
demek e bala kurdîhezan dikişîne 
ser xwe. Weke ku nav jî li ser e, ev 
malper bernaiueyên kompûterê, fîl- 
mên navdar, teksta stranan, karîka- 
tûran werdigerîne ser zimanê kurdî. 
Heke bixwazin van bername û fîl- 
man wekî DVD dişînîn mala we 
jî... Na na, pereyan jî ji we nastînin. 

Xwedî û edîtorê malpera Werge- 
rîne.com Muhsîn Elçî di derbarê 
kar û barê malperê û dinyaya înter- 
netê de ji Rûdawê re axivî. Elçî 
diyar kir ku berî ku malperê saz 
bike bi çend hevalan re kovareke 
heremî û biçûk derdixistine, “Piştî 
ku karê kovarê sekinî û em belav 
bûn, min jî biryar da ku bi proje- 
yeke wisa xizmeta xwe ya ji bo zi- 
manê xwe bidomînim. Ya rastî min 
dixwest navê malperê ‘werger.com’ 
be lê navê werger.com berî min ha- 


tibû standin. Ya din jî min xwest 
malper ne tenê ya min be, min 
xwest herkesî vexwînim wergeran- 
dinê, loma min got wergerine....” 

Li ser armancên wergera binnivî- 
sên fîlman jî, dibêje ku ew bixwe ji 
fîlm û rêzefîlmên tirkî zêdetir li 
fîlm û rêzefîlmên biyanî temaşe 
dikim, “Lê mixabin ji bo temaşeki- 
rina van berheman ez neçar bûm ku 
binnivîsên bi tirkî bi kar bînim. 
Heta niha rastî tu fîlmê biyanî ne- 
hatime ku binnivîsa wê ya tirkî tune 
be, lê ji bo kurdî qet tune. Vê yekê 
ez êşandim. Helbet ji gelek aliyên 
din ve jî kêmasiyên me hene lê di 
vê mijarê de bi qasê min lêkolîn kir 
tu xebat an jî hewldan tunebû û ev 
kar tişteke wisa bû ku ji bo ku em 
vê yekê bikin li ber me tu asteng 
tune bû. Yanî, her kurdê ku xwedî 
komputerek e, dikare wergera fîl- 
man bike. Jixwe hema bêje her 
kurd bi zimaneke din jî dizane, yanî 
kurdek îngîlîzî nezane jî dikare ji 
erebî, tirkî an jî ji farisî wergerê 
bike. Lê mixabin şûna em ji zima- 
nên din wergerînin kurdî em ji 


kurdî werdigerînin van zimanan. 
Loma min xwest ez gava yekemîn 
bavêjim. Min pêşîn fîlma Bravehe- 
art wergerand û paşê malperê saz 
kir...” 

Ferhenga îngîlîz-kurdî ya 

online amade dikim 

Di berdewamiya axaftina xwe de 
ciwanê kurd Muhsîn Elçî dide 
zanîn ku dema ewî malperê saz ki- 
riye tekane armanca wî wergeran- 
dina binnivîsan bûye, “Lê paşê min 
dît ku hê gelek tişt hene ku li benda 
wergerê ne. Loma min paşê dest 
avêt wergera stranên biyanî -ku 
niha 80 stran hatine wergerandin!- 
paşê min hinek karîkatûr wergeran- 
din, paşê min dest avêt wergeran- 
dina bernameyên komputerê (ku 
heta niha ji 10 zêdetir bername 
hatin wergerandin), paşê min xwest 
alîkariya wergera Ubuntu / Linuxê 
bikim (ku jixwe kurdî ye lê kêm e) 
û dawiya dawîn jî niha ferhenga în- 
gîlîz-kurdî ya online amade dikim 
ku niha tê de 2.100 peyv hene. Ji 
ber vê niha serê min hinekî tevlîhev 
e, ji ber ku ez êdî têrê nakim. Alî- 
karî pêwist e lê mixabin gelek hin- 
dik alîkarî heye. Lê belê, ez ji karê 
xwe serbilind im, xwezî min zûtir 
destpê bikira...” 

Muhsîn Elçî li ser serdana mêva- 
nên malperê jî dibêje ku tenê yek 
kes jî malperê bitikîne ji wî bes e û 
wiha berdewam dike, “Zêdetir 
kesên ku di mijara zimên de hesti- 
yar in, wergerine.com’ ê ziyaret 


Dihok - Şîrketa Pîrogrub a 
û guzariyê li Dihok’ê geştek bo 
Qibrsê amade kiriye û dê di hun- 
dirê feê geştê de ahengekê bo 
Sibel Can saz bike, kurdên Qib- 
ris’ê jî dikarin tevlî ahengê bibin. 
Xwediyê Şîrketa Pîrogrub Ebdul- 
rehman Doskî wiha dibêje: “Me 
ji Tatlises re bo şeva Newroz’ê 
axifîn, ew razî nebû. Piştre me 
peywendî li gel Sibel Can’ê kir. 
Şîrketa Pîrogrub dixwaze karên 
din jî li gel Sibel Can’ê bike, 
lewre razî b û bi 40 hezar dolaran 
were ahenga me ya Qibris ji ber 
Sibel bi 100 hezar dolaran kêmtir 
naçe ahengan.” 

dikin. Li gor îstatîkên modûla da- 
xistinê a malperê herî zêde ev ha- 
tine daxistin: 1) Bernameya 
Klavyeya Kurdî a ji bo windowsê 
2) Binnivîsa fîlma Slumdog Millio- 
naire 3) Wergera bemameya Bulle- 
tin 4) Binnivîsa fîlma Braveheart 5) 
Kurdiya bemameya MSN. Em di- 
karin bêjin ku fîlm û bernameyên 
komputerê ên popûler zêdetir bal 
dikişînin...” 

Di înternetê de tenê “spas” û 
“heval” bi kurdî ye...” 

Elçî li ser rewşa întemetê jî pêş- 
niyar dike ku her kurd di întemetê 
de bemameyên xwe bi kurdî bi kar 
bîne, “Bi ya min tişta herî girîng 
kurdîkirin e ango werger e. Yanî ger 
hûn îro bi fîrefox’ê bi kurdî bikevin 
întemetê, bi a MSN yê bi kurdî bik- 
evin msn’ya xwe, bi OpenOffîsê bi 
kurdî pel û pêşkêşiyan amade bikin, 
bi uTorrentê bi kurdî daxin, bi 
Smplayerê li fîlman bi kurdî temaşe 
bikin, bi Ubuntuyê komputera xwe 
komple bikin kurdî, bi Songbirdê li 
stranan kurdî guhdar bikin, ger hûn 
Facebook, youtube, google, twitter, 
wikipedia û malperên din bi kurdî 
bi kar bînin, ger hûn malperên kur- 
dan hemûyan bikin kurdî û hûn tê 
de tenê bi kurdî bi kar bînin wê 
demê wê întemet ji bo me bibe cihê 
perwerdehiyê. Lê mixabin îro pira- 
niya kurdan bemameyên tirkî bi kar 
tînin û di malperên xwe de jî bi tirkî 
xeber didin. Di înternetê de tenê 
“spas” û “heval” bi kurdî ye...” 

Li ser pirsa me ya “Bi baweriya 
















